﻿UNIVERSITATEA „OVIDIUS” CONSTANŢA FACULTATEA: DE TEOLOGIE ORTODOXĂ SPECIALITATEA: TEOLOGIE BIBLICĂ ŞI SISTEMATICĂ LUCRARE DE DIZERTAŢIE MASTERAND: Păştin Antoniu-Cătălin SPIRUTUALITATEA ORTODOXĂ ŞI TRĂSĂTURILE EI FUNDAMENTALE COORDONATOR: Pr. Prof.Univ. Dr. Dumitru Radu CONSTANŢA 2007 motto: Vouă vi s-a dat să cunoaşteţi Tainele Împărăţiei cerurilor (Matei XIII, 11) Şi să fiţi iconomi ai acesteia. (I Cor.IX, 1) Dedic această lucrare Părintelui Prof. Dr. DUMITRU RADU ca semn de respect, recunoştinţă şi deosebită preţuire. PLANUL LUCRĂRII I N T R O D U C E R E 5 CAP.I. SPIRITUALITATEA ORTODOXĂ COMPONENTĂ A VIEŢII CREŞTINE I.1. -Desavarsirea credinciosului in Hristos si prin Hristos 12 I.2 - Spiritualitatea ca viată crestina si autentica 16 CAP. II. TEMEIURILE DOCTRINARE ALE SPIRITUALITĂŢII ORTODOXE II. 1. - Sfânta Treime – bază a spiritualitătii crestine 20 II. 2. - Iisus Hristos, temeiul si sursa de putere a comuniunii omului cu Dumnezeu 23 CAP. III. ECLEZIALITATEA ŞI DINAMISMUL SPIRITUALITĂŢII CREŞTINE III. 1. - Aspectul comunitar-eclesial al spiritualitătii 34 III.2. - Faptele bune si virtutile, expresii concrete ale dinamisului spiritualitătiicrestine_ 36 CAP. IV. SFINTIREA SI INDUMNEZEIREA OMULUI IV. 1. Mantuirea omului 41 IV. 2. Sfintirea si desavarsirea 44 IV. 3. Indumnezeirea omului 48 CAP.V. URCUSUL DUHOVNICESC SI IMPLICATIILE ACESTUIA 51 V. 1. Asceza: purificarea de patimi si crestere in virtuti 52 V. 2. Contemplarea lui Dumnezeu în făpturile sale 55 V. 3. Unirea mistica a omului cu Dumnezeu in iubire si har 58 CAP.VI. TRĂIREA DUHOVNICEASCA SI PARTICIPAREA OMULUI LA VIATA SEMENILOR 65 CONCLUZII 69 INTRODUCERE Viata pământească a creştinului ortodox are ca scop desăvârşirea la care nu poate ajunge decât în Hristos şi cu Hristos, realizând valorile morale într-un dialog al iubirii cu semenii şi cu Dumnezeu Cel în Treime, mai ales astazi, in contextul secularizant si secularizat al vietii omului. Toate valorile pe care acesta le realizează în existenţa sa sunt implicate în relaţia dialogică specifică cu Dumnezeu cel întreit, ca existenţă personală absolută, ca Adevărul infinit, Binele suprem, Frumosul prin excelenţă şi Sfinţenia inepuizabilă. De aceea, Dumnezeu Cel în Treime este izvorul, temelia, puterea şi modelul vieţii creştine autentice şi al slujirii arătate nouă prin Fiul Său întrupat, „la plinirea vremii” (Gal. 4,4) Dumnezeu – Omul, Iisus Hristos (Mc. 10,45). Aceste valori pe care creştinul ortodox le realizează în raport cu Dumnezeu, Care este o treime de persoane, trebuie arătate prin lucrarea Duhului Său, în raport cu semenii, de aproape şi de departe, ca şi aceştia să se bucure de ele şi în acest mod, să devină valori depline. De aceea fiecare creştin are conştiinţa că aceste valori îi aparţin ca atare numai în măsura în care este vrednic de a le primi şi a se bucura de ele şi se află pe punctul de a le împărtăşi semenilor săi. Bucuria creştinului pe drumul desăvârşirii stă în capacitatea de a împărtăşi aceste valori, ca daruri ale lui Dumnezeu şi astfel să le înmulţească spre progresul spiritual şi material al semenilor săi, în contextul întregii sale responsabilităţi, pe care o are în raport cu sine însuşi, cu lumea şi cu Dumnezeu. Astfel, valorile specifice omului, ca persoană de relaţie cu Dumnezeu şi cu semenii, sunt raportate la valoarea religioasă şi morală absolută – Dumnezeu Cel întreit în Persoane: Tatăl, Fiul şi sfântul Duh şi implică valoarea vieţii umane, de care depinde în cea mai mare măsură realizarea lor. Ţinta sau finalitatea vieţii omului pe pământ este mântuirea şi îndumnezeirea lui, deci creşterea în Hristos. Viaţa persoanei umane nu are numai o dimensiune pământească, ci şi una eshatologică. Făptura umană, ca fiinţă spirituală, trăieşte în timp şi spaţiu, dar nu numai pentru acest veac, ci şi pentru cel viitor, adică pentru comuniunea veşnică şi plenară cu Dumnezeu sau, departe de El,ca osândă veşnică. Astfel, viaţa creştinului pe pământ nu este numai ca o simplă existenţă biologică, ci ea este şi trebuie să fie o trăire spirituală specifică persoanei umane, cu o finalitate legată de calitatea omului de fiinţă spirituală personală, în trup, înzestrată cu raţiune, simţire şi voinţă liberă, purtătoare şi creatoare de valori materiale şi spirituale. Spiritualitatea ortodoxă nu face abstracţie de întreaga fiinţă a creştinului şi nici de ceea ce implică viaţa omului, sănătatea şi condiţiile materiale necesare şi chiar bunăstarea materială, ca suport al susţinerii şi desfăşurării ei rodnice, pentru fiecare ins în parte şi pentru colectivitatea şi societatea cărora acesta aparţine. Viaţa creştinului ortodox are sens şi valoare numai în măsura în care ea este şi o preocupare importantă pentru propria lui mântuire şi o dobândire reală a acesteia prin comuniunea deplină în iubire cu Mântuitorul Hristos, în calitate de mădular al Trupului Său – Biserica, prin credinţă şi fapte bune, ajutat de harul dumnezeiesc. De aceea, mântuirea înţeleasă ca eliberare din robia păcatului şi a morţii şi ca împreună-vieţuire cu Hristos şi în Hristos, prin lucrarea Duhului Sfânt în noi, este problema cea mai importantă şi vitală care confruntă creştinismul tuturor timpurilor. Ca chip şi asemănare a lui Dumnezeu, omul coronament al creaţiei şi glasul şi sinteza acestuia, este deschis lui Dumnezeu, Creatorul, Proniatorul şi Mântuitorul său, cât şi semenilor săi, oamenii, înaintând în acelaşi timp pe drumul cunoaşterii propriului său eu şi destin comunitar-sobornicesc. Spiritualitatea şi slujirea sunt expresiile concrete ale acestei deschideri ontologice a creştinului spre Dumnezeu, spre semeni şi spre societatea semenilor săi. Fiind, în primul rând, deschidere spre Dumnezeu, spiritualitatea creştină îşi pune pecetea sa pe cultura, literatura şi arta celor care au creat această spiritualitate şi se concretizează în atitudini şi acţiuni de slujire a semenului şi a societăţii acestuia, în duhul slujirii omului de către Hristos, în vederea mântuirii şi desăvârşirii lui. Creştinătatea veacurilor primare se consideră pe sine „un singur neam mare”, iar sfinţenia este văzută mai mult decât o virtute, o strălucire a perfecţiunii divine. Al doilea caracter, fără de care spiritualitatea este de neconceput în Ortodoxie, priveşte aspectul liturgic al spiritualităţii. Adevăratul subiect al vieţii spirituale nu este individul izolat, ci este e-ul său liturgic. În esenţa ei, spiritualitatea este doxologică. De asemenea, ea se defineşte printr-o participare la lucrarea cea tainică a lui Dumnezeu în lume, prin sfintele slujbe, lucrarea care uneşte lumea văzută şi cea nevăzută, aducând real pe Dumnezeu oamenilor şi menţinând real pe oameni în harul Sfântului Duh, în Dumnezeu. În perspectiva unităţii caracterului tradiţional şi a caracterului liturgic, despre care vorbim, spiritualitatea apare ca o lucrare a Sfântului Duh care face din devenirea istorică şi cosmică un eveniment al întrupării, o mişcare imensă a instaurării împărăţiei lui Dumnezeu pe pământ. Despre Mângâietorul le-a spus Hristos ucenicilor săi nu numai că „rămâne la voi şi va fi în voi”, ci şi că „rămâne cu voi în veac”. (In. 14,16-17). Prin prezenţa Sfântului Duh în veac sau în istorie, Dumnezeu însuşi păşeşte ca subiect în faţa omului, pătrunzând şi umblând întreaga lui existenţă; prin intervenţia Sa, viaţa lumii dobândeşte o direcţie nouă; prin lucrarea Sa întemeiază Biserica, după cum creează tot ce este nou pe pământ. Spiritualitatea, aşadar, nu poate însemna o evaziune în afara istoriei, fiind vorba despre un dinamism care animă istoria şi o conduce spre zările veşnice. Nu de puţine ori în istoria teologiei noţiunea de spiritualitate a fost mărginită de ideea de taină sau mister, iar aria ei redusă la o legătură intimă dintre Dumnezeu şi om, prin care era vizată o comuniune de natură mistică. Această ultimă unire era privită drept un secret al înţelepciunii divine, un plan al destinului veşnic al omului, fără nici o implicaţie în viaţa socială. Cu alte cuvinte, spiritualitatea era considerată numai ca viaţă religioasă trăită personal sau ca o religiozitate experimentată la un neobişnuit de înalt grad de tensiune sufletească. Spiritualitatea a ajuns, de asemenea, să fie desfăcută în două compartimente distincte, în mistică şi teologie, în experienţa personală a Tainelor divine şi dogma mărturisită de Biserică. Creştinul zilelor noastre îşi urmăreşte scopul vieţii într-un anume context social şi cultural-spiritual, marcat printr-un mare număr de noutăţi în toate domeniile activităţii umane, ceea ce constituie un apel puternic pentru recunoaşterea unei norme morale universale. Există în lume o aspiraţie generală spre mai multă dreptate socială între indivizi, între popoare, între naţiunile sărace şi bogate, manifestată prin ideea de dezvoltare umană, integrală şi solidară. Tocmai o astfel de aspiraţie spre dreptate, într-o lume care caută unitatea sa, presupune că există ceva comun şi universal între toţi oamenii şi prezent în fiecare, dincolo de orice particularitate. Acel conime şi universal înseamnă că toţi oamenii vor şi trebui să se bucure de viaţă în contextul dat. De aceea, ei nu se pot rupe de comunitatea în care trăiesc şi nici nu pot face abstracţie de semenii lor, faţă de care trebuie să-şi manifeste faptele bune în perspectiva eshatologică. Existenţa umană este însăşi o proexistenţă, atât în faţa lui Dumnezeu cât şi a semenilor. În aceasta este dată însăşi legătura strânsă dintre spiritualitatea ortodoxă şi slujirea socială. Spiritualitatea creştină ortodoxă înseamnă viaţa de comuniune a creştinului cu Hristos şi în Hristos, trăirea în Hristos şi conştiinţa prezenţei şi lucrării lui Hristos. Creştinul înduhovnicit se simte ca aparţinând lui Hristos cu toată fiinţa şi viaţa sa. Iar această apartenenţă plină de puterea Duhului Sfânt, care vine din comuniunea cu Hristos, îl face tot mai disponibil pe creştin pentru slujirea semenului său cu care Hristos însuşi se identifică. (Mt. 25, 40-45) Deci spiritualitatea ortodoxă urmăreşte desăvârşirea celui ce crede în Hristos, si trăieste în comuniune cu El prin participarea la viaţa lui divino-umană, prin unirea după har cu El şi întipărirea tot mai deplină de chipul umanităţii Mântuitorului Hristos, plină de Duhul Sfânt, într-o continuă mişcare spre ţinta finală, aşa cum subliniază şi Sf. Maxim Mărturisitorul: „Tot ce se mişcă, se mişcă, desigur, dintr-o cauză. Şi tot ce se mişcă dintr-o cauză şi există… Cauza pentru care este şi se mişcă tot ce este şi se mişcă. Căci Aceasta, fiind o putere activă produce în chip dumnezeiesc, cele create şi atrage ca ţintă, în chip providenţial pe cele ce se mişcă şi se aşează hotar”. Această mişcare îşi are originea în actul creator al lui Dumnezeu. Toate creaturile spre desăvârşirea şi odihna lor în plenitudinea de viaţă a lui Dumnezeu. Căci, prin mişcare şi nu prin ieşirea din mişcare se ajunge la Dumnezeu. Impulsul mişcării este creaţional, adică există în toate făpturile ca mişcare inerentă spre Creatorul lor. Deci, în structura fiinţei umane sunt date, pe de o parte, necesitatea mişcării, iar pe de altă parte, libertatea în această mişcare, precum şi rezultatele care depăşesc frontierele posibilităţilor naturale ale lui însuşi şi ale lumii. Astfel, în lumina spiritualităţii creştine ortodoxe, mişcarea spre odihna eternă şi fericită în Dumnezeu nu mai apare ca o simplă implicare a unor datorii impuse de poruncile lui Dumnezeu, datorii care în viaţa aceasta nu-l duc nicăieri, ci îi asigură doar mântuirea ca o răsplată exterioară în viaţa viitoare. Cel ce crede în Hristos creşte spiritual chiar din viaţa aceasta, căci împlinirea voii lui Dumnezeu cuprinsă in legea şi poruncile Evangheliei produce o transformare ontologică treptată în fiinţa lui sau o umplere a lui progresivă de prezenţa lucrătoare a energiilor dumnezeieşti necreate. În acest proces al vieţii duhovniceşti, caracteristic spiritualităţii ortodoxe se pot observa două mari etape: una, a înaintării spre desăvârşire, prin eforturi de purificare de patimi şi de dobândire a virtuţilor şi o alta, de viaţă mereu mai înaintată în unirea cu Dumnezeu, în care lucrarea omului este înlocuită cu lucrarea energiilor dumnezeieşti necreate, persoană umană deschizându-se pentru umplerea ei tot mai accentuată de viaţă duhovnicească. Relaţia dialogică a persoanei umane cu Dumnezeu Cel în Treime şi cu semenii săi, precum şi cu întreaga creaţie şi lume, este stânjenită, diminuată şi chiar ruptă de înmulţirea patimilor care asaltează pe omul vremii noastre sau pun stăpânire pe el, tăindu-i comuniunea cu aceştia. Cel împătimit caută să adune toate în jurul său ca în jurul unui centru. Nefiind în sine un centru real, natura lui se răzbună, făcându-l în realitate să alerge după lucruri, ba chiar robindu-l lor. Patimile care-l robesc pe om se nasc şi cresc în acesta prin contribuţia tuturor facultăţilor sufletului, adică nu numai prin simţurile întoarse spre plăcerile vieţii, indicând o stare maladivă în toată fiinţa omului. Omul credincios are posibilitatea de a se curăţa totuşi de patimi, prin dobândirea virtuţilor şi se desăvârşeşte în Hristos, îndumnezeindu-se, făcându-se astfel „părtaş dumnezeieştii firi” (II Petru 1,4), prin puterea energiilor dumnezeieşti necreate, care umplu Biserica şi se împărtăşesc prin Sfintele Taine, dar fără ca unirea să fie după fire sau ipostatică. Spiritualitatea creştină există în istorie deodată cu Biserica: de-a lungul timpului spiritualitatea s-a conturat căpătând, ca formă, diferite aspecte, dar rămânând în esenţă aceeaşi. Slujirea creştină a existat de la începutul Bisericii, dar este considerată ca una din formele practice ale spiritualităţii, sau mai exact, ca o componentă a spiritualităţii autentice. În ultima vreme se constată o reîntoarcere la sursă, adică la tradiţia primară a Bisericii, o recondsiderare a vechilor izvoare ale invăţăturii creştine şi a valorilor spirituale pe care neconforme cu stadiul actual al creştinismului contemporan, au fost reiterate în universul spiritual al tuturor creştinilor, în drumul lor spre desăvârşirea în Hristos. Teologia occidentală acordă atenţie acestui fapt şi încearcă uneori un „import” de spiritualitate răsăriteană, ceea ce denotă că teologia ortodoxă, una şi aceeaşi, mereu, are un suflu viu, menţinut în viaţa creştină prin energiile dumnezeieşti necreate, de la Însuşi Mântuitorul Hristos, prin succesiune apostolică, până astăzi. CAP. I. SPIRITUALITATEA ORTODOXĂ COMPONENTĂ A VIEŢII CREŞTINE 1.–Desăvârşirea credinciosului în Hristos si prin Hristos În centrul spiritualităţii ortodoxe se află două realităţi: Dumnezeu ca Treime de Persoane şi persoana umană in intregime. Dumnezeu este Fiinţa supraexistentă, reală, vie personală şi spirituală, Care există din veşnicie şi pentru veşnicie. În marea Sa iubire şi înţelepciune a creat lumea şi omul în şase zile „din nimic” (II Macabei 7,28). Prin lume înţelegem tot ceea ce există în afară de Dumnezeu, făpturi văzute şi nevăzute, organice şi anorganice, însufleţite şi neînsufleţite, inclusiv omul care formează un întreg unitar şi armonios, „cerul şi pământul” (Fac. 1.1) Omul creat după chipul şi asemănarea lui Dumnezeu, numit de Părinţii greci „coroana întregii creaţii”, „preotul întregului cosmos”, creat ultimul pentru a fi introdus în lume ca stăpân al ei, unde găsea toate elementele întreţinerii existenţei sale, ocupă locul de mijloc între lumea curat spirituală şi cea curat materială; celei dintâi îi aparţine cu sufletul iar celei de a doua cu trupul său. El este punctul de întretăiere ale celor două lumi şi totodată o sinteză a acestora; este, cum bine s-a zis în filosofia greacă veche, o reprezentare în mic al lumii celei mari, adică un „microcosmos” Între Dumnezeu şi persoana umană a fost stabilită o relaţie dialogică, intercuvântătoare, în comuniune de iubire. Persoana umană, prin chipul dumnezeiesc – dat ontologic, pe care trebuie să-l dezvolte, în asemănarea cu Creatorul, era menită să ajungă nemuritoare şi sfântă, asemenea lui Dumnezeu Cel în Treime după har, ascultându-i porunca dată la creaţie. Prin căderea în păcatul strămoşesc însă se pierde comuniunea cu Dumnezeu, dar chipul Lui din om nu s-a distrus şi nici nu s-a desfiinţat, deoarece era dat ontologic, fiind restaurat la „plinirea vremii” de către Fiul lui Dumnezeu întrupat Iisus Hristos, redându-i-se posibilitatea de ridicare la viaţa de comuniune în iubire deplină cu Persoanele Sfintei Treimi, prin eforturi ascetive continui, deci printr-o virtuoasă în Hristos care este „Fiinţa virtuţii”. Aşadar, ţinta întregii vieţi creştine constă în unirea cu Dumnezeu Cel în Treime, ţintă care totdeauna este şi un progres nesfârşit în iubire. Pentru a caracteriza această unire a credinciosului cu Dumnezeu se foloseşte termenul îndrăzneţ de îndumnezeire (ө ε ω τ └ s ) sau participare la Dumnezeire. În acest caz, ţinta spiritualităţii creştine ortodoxe va fi experienţa trăită în starea de îndumnezeire sau de participare la viaţa dumnezeiască Creştinul ortodox trebuie să stărie în existenţa sa pământească să se întipărească tot mai deplin în chipul umanităţii lui Hristos, ducând o viaţă în Hristos şi prin Hristos, pentru a ajunge astfel la trăirea stării de îndumnezeire sau de participare la viaţa dumnezeiască ce reprezintă, de fapt, ultima treaptă a desăvârşirii omului. În această fază de realizare a comuniunii supreme cu Hristos, omul credincios participă intens la viaţa harică,prin harul si darurile Duhului Sfânt, primite prin Sfintele Taine ale Bisericii spre a creşte in Hristos. Duhul Sfânt recreează fiinţa umană şi o face astfel hristofară, asemănătoare Mântuitorului Hristos, Care şi ca om are tot Duhul în Sine însuşi. Acţiunea esenţială a Duhului Sfânt în omul nou, rezultat din Botez, este de a ne da tot ce este în Hristos, ca noi înşine să ne unim cu El pentru totdeauna. Aşadar, Duhul Sfânt după ce ne-a renăscut în Taina Sfântului Botez şi ne-a modelat după chipul Fiului lui Dumnezeu, atestă duhului nostru că suntem „copii ai lui Dumnezeu” şi „împreună moştenitori cu Hristos” în unitate. El vede pe Hristos în noi şi pe noi în Hristos. Deci, omul credincios nu ajunge prin sine la starea culminantă a vieţii în Hristos, ci prin lucrarea Duhului Sfânt. „Mintea noastră iese afară din sine şi aşa se uneşte cu Dumnezeu, devenită mai presus de mine”, spune Sf. Grigorie Palama Căci ea n-ar putea vedea ceea ce vede” numai prin faptul că are simţul mintal, aşa precum nici ochiul omului n-ar putea vedea fără o lumină sensibilă exterioară ei şi deosebită de ea” . În vremea acestei vederi a lui Dumnezeu, mintea se depăşeşte pe sine însăşi şi toate lucrările ei materiale primesc o lucrare a lui Dumnezeu. Aşadar, ţinta vieţii creştinului ortodox este desăvârşirea în Hristos, dar calea care duce spre odihna eternă în Dumnezeu cuprinde urcuşul duhovnicesc spre aceasta, ceea ce presupune îndelungate eforturi ascetice. Înainte de căderea în păcatul strămoşesc omul putea ajunge asemenea lui Dumnezeu, întărindu-se mereu în bine. După căderea în păcat omul nu mai poate ajunge armonia şi perfecţiunea morală decât în urma unor îndelungate strădanii ascetice, pe care Sf. Apostol Pavel le compară cu exerciţiile fizice la care se supuneau atleţii pentru a deveni victorioşi în lupte. Fără a introduce un termen direct, Apostolul Neamurilor s-a folosit de această imagine pentru a caracteriza nevoinţele creştinului în procesul dobândirii desăvârşirii morale, reluată de Sf. Nil Ascetul în Cuvântul ascetic. Clement Alexandrinul şi Origen au introdus termenii de asceză, ascit – care capătă un specific monahal. Am putea spune că prima fază a urcuşului duhovnicesc constă în eforturile ascetice ale celui ce crede în Hristos, datorate şi unei contribuţii active a puterilor sale sufleteşti, ajutată de harul duhovnicesc. Eforturile noastre ascetice sunt mijloacele prin care firea omenească pe care o purtăm fiecare, participă tot mai mult la forţa firii lui omeneşti, căci în eforturile noastre este prezentă şi forţa din firea omenească a Mântuitorului Hristos, prin puterea Duhului Său, ca forţă nevăzută. Legătura potenţială cu Mântuitorul Hristos se face efectivă prin credinţa în El şi forţa Lui devine forţa noastră. De aceea, asceza noastră este o moarte treptată în Hristos, ca desfăşurare de putere, o moarte a omului vechi, o prelungire prin voinţă a botezului. De unirea tainică cu Hristos, spre care duce asceza, nu se poate bucura oricine, căci această unire şi întipărire tot mai accentuată de Hristos se află dincolo de activitatea psihologică curentă. Mai mult, asceza dovedeşte că la această unire cu Dumnezeu, un rol deosebit de important îl are raţiunea şi folosirea tuturor posibilităţilor ei. Deci, asceza nu este ceva iraţional, ci supraraţional. Mintea ascetului după ce trece prin momentele ascetice stabilite şi urcă deci ca pe nişte trepte, trebuie să mai treacă prin etapa cunoaşterii „raţiunilor” lucrurilor create, cum spune Sf. Maxim. După ce a trecut şi de această fază, însuşindu-şi raţiunile create şi depăşindu-le, pătrunde în lumina unirii şi a cunoaşterii tainice a Mântuitorului Hristos. I.2 - Spiritualitatea ca viată creştină si autentică Pentru a ajunge la desăvârşirea în Hristos, deci la mântuirea, sfinţirea sau îndumnezeirea noastră, nu trebuie să disociem relaţia Dumnezeu – om – lume, să nu fugim de viaţa lumii, ci să conlucrăm cu semnul nostru pentru mântuirea tuturor, ajutaţi de harul dumnezeiesc, în Biserică. Sau cu alte cuvinte omul credincios, care doreşte să ajungă pe culmile trăirii duhovniceşti, la comuniunea deplină cu Dumnezeu, trebuie să obţină, mai întâi, o cunoştinţă cât mai deplină despre Dumnezeu şi despre voia Lui, prin puterea Duhului Sfânt, pe care apoi să o pună în practică în relaţie cu sine însăşi, cu semenii, cu lumea înconjurătoare şi cu Dumnezeu Cel în Treime. Astfel, există o strânsă relaţie sau interdependenţă între spiritualitate şi viaţa creştină. La starea de desăvârşire nu se poate ajunge fără eforturi ascetice îndelungi şi continui care definesc spiritualitatea şi viaţa creştină autentică. Prin Revelaţia dumnezeiască a Noului Testament, persoana umană dobândeşte o cunoştinţă mai completă şi întru totul sigură despre Dumnezeu şi despre voia Lui privind viaţa şi mântuirea sa. Şi, înaintând pe calea virtuţii, prin curăţire de patimi şi de păcate, omul ajunge, prin lucrarea Duhului Sfânt, şi la o trăire a celor duhovniceşti, făcute accesibile nouă de către Fiul lui Dumnezeu întrupat, Iisus Hristos. Cunoaşterea lui Dumnezeu Cel în Treime nu este o problemă de pură speculaţie, cât una de purificare şi de deschidere, de întâlnire şi de dialog cu Dumnezeu prin simţirea prezenţei Lui în noi şi în lume prin har şi credinţă. Cunoaşterea aprofundată a lui Dumnezeu este o cunoaştere în iubire. Omul se află într-o mişcare continuă spre o ţintă care este Dumnezeu. Progresul în iubire este progresul în cunoaştere. Dumnezeu fiind Persoană, între El şi noi se stabileşte un raport de iubire, însă o iubire cu o infinitate, cu perspectiva unei continue unităţi, care ne menţine pe noi împreună cu El ca persoană. În general, cunoaşterea suprafirească a lui Dumnezeu este un dar şi un har, o cunoaştere prin care Dumnezeu Se descoperă pe Sine şi pe care omul o primeşte prin credinţă, smerenie şi „metanoia” Prin virtuţi care izvorăsc din iubire (In. 14,6; Mt.25,21; Efes.4,25), omul credincios se depăşeşte pe sine, căutând să-L cunoască pe Dumnezeu şi să-I placă, dar şi semenilor săi. Astfel, cunoaşterea lui Dumnezeu, dar şi a semenilor, înseamnă totodată mântuirea şi îndumnezeirea omului credincios. Deci, în strânsă legătură cu iubirea, care de fapt se află la baza relaţiei personale cu Dumnezeu, se află virtutea, deci implicit o cunoaştere a lui Dumnezeu în împrejurările concrete ale vieţii, valabilă pentru toţi creştinii din toate timpurile şi locurile. Cunoaşterea intelectuală, afirmativă şi negativă, este mai mult un produs al gândirii teoretice, în cea apofatică înaintând creştinii înduhovniciţi, în urma unor sporite eforturi spirituale. Această cunoaştere a lui Dumnezeu este făcută de Dumnezeu insuşi prin Fiul Său întrupat, Mântuitorul Hristos, rămânând ca noi să ne împărtăşim de noianu lucrării Sale răscumpărătoare. Prin aceasta devenim fii ai lui Dumnezeu prin cunoaşterea si harul dumnezeiesc aşa cum a accentuat Sf. Apostol Pavel: „Şi pentru că sunteţi fii, a trimis Dumnezeu pe Duhul Fiului Său în inimile noastre. Astfel nu mai este rob, ci fiu, iar dacă eşti fiu, eşti şi moştenitor al lui Dumnezeu prin Iisus Hristos” (Gal.4,6-9). Calea îndumnezeirii omului în Hristos, prin cunoaştere, iubire şi virtute este drumul realizării progresive şi cât mai depline a asemănării omului cu Dumnezeu până la statura deplinătăţii bărbatului Hristos (Efes.4,13), Dumnezeu – Omul, stând pe scaunul slaviei de-a dreapta Tatălui, ca unul dintre noi, fiind însă Dumnezeu – Omul. Îndumnezeirea celui ce crede în Mântuitorul Hristos este dată virtual în însăşi îndumnezeirea firii umane în Hristos, care începe de la Întrupare şi se actualizează deplin la Înviere şi Înălţare. Dumnezeu S-a făcut om, ca omul să poată deveni „dumnezeu” după har, nu după fiinţă. Sf. Maxim accentuează că firea noastră restaurată şi inoită prin Intruparea,Jertfa si Invierea lui Hristos devine un mediu de revelare a Lui ca Dumnezeu în Treime şi astfel poate să-L cunoască. Acesta este de fapt şi scopul creării omului, acela de a-L cunoaşte, a-L slăvi şi a se îndumnezei prin harul Său. De aceea, Sfinţii văd în cunoaşterea lui Dumnezeu întrupat, Iisus Hristos, Care ne-a restaurat firea întunecată de păcatul strămoşesc şi ne-a redat, prin toată viaţa Sa, posibilitatea relaţiei dialogice cu Dumnezeu pe care îl putem cunoaşte, atât cât este necesar pentru mântuirea noastră. – Aşadar, persoana umană, având putinţa să-L cunoască pe Dumnezeu în comuniune de viaţă şi iubire, atât cât este necesar pentru mântuirea personală şi lucrând aceasta prin puterea Duhului Sfânt, devine purtătoarea însuşirilor lui Dumnezeu prin participare, prin comuniune deplină cu El. Persoana umană îndumnezeită apare ca Dumnezeu prin har. Trăirea ei astfel defineşte notele esenţiale ale spiritualităţii şi totodată ale vieţii creştine autentice. Comuniunea deplină, armonioasă şi vie cu Dumnezeu, realizează sensul adevărat al unirii cu Dumnezeu după har. Deci, nu e vorba de nici o separare netă între credincios şi Dumnezeu (ca în protestantism) şi nici o identificare de natură cu El (ca în panteism). Comuniunea cu Dumnezeu înseamnă unire, nu identificare, deşi pare un paradox. Rămânem oameni după fire, dar devenim Hristos după puterile prin care trăiesc eu-rile noastre (Gal.3,28), în deplină armonie şi iubire agapică, sentiment care nu cade şi nu piere niciodată (I.Cor.13),prin comuniunea de viaţă si lucrare cu Hristos a omului. Spiritualitatea ortodoxă este o componentă esenţială a vieţii creştine. Spiritualitatea ortodoxă urmăreşte desăvârşirea celor ce cred în Hristos, dar desăvârşirea nu are hotar, căci este participare la viaţa Lui divino-umană, facută posibilă prinIntruparea Fiului lui Dumnezeu si lucrată in om de Duhl Sfant prin harul impărtăşit omului. CAP. II. TEMEIURILE DOCTRINARE ALE SPIRITUALITĂŢII ORTODOXE II. 1. – Sfânta Treime – bază a spiritualitătii creştine Sfânta Treime este fundamentul învăţăturii şi credinţei ortodoxe despre Dumnezeu. Credinţa în dogma Sfintei Treimi delimitează învăţătura creştină despre Dumnezeu de alte doctrine şi concepţii, în sensul că numai invăţătura ortodoxă ne arată că Dumnezeu lucrează mântuirea in omul care vine la Hristos Credinţa creştină într-un singur Dumnezeu ca Fiinţă, dar în Trei Persoane: Tatăl, Fiul şi Sfântul Duh, ne arată că Dumnezeu este transcendent şi imanent în acelaşi timp, că este mai presus de lume, dar este în lume. Mai mult decât atât, El coboară la noi prin Fiul Său făcut om se apropie la maximum de oameni pentru a le da posibilitatea desăvârşirii, a îndumnezeirii, adică a fi în deplină comuniune de viaţă. Aceasta este convingerea spiritualităţii ortodoxe. Numai un Dumnezeu personal, care este izvorul suprem şi inepuizabil al iubirii şi care îl consideră pe om tot persoană, îl preţuieşte ca atare pe om şi vrea să-l ridice în acest dialog al iubirii, dar fără a-i anula libertatea de voinţă, deci numai dacă omul voieşte. Desăvârşirea omului nu poate avea loc decât acolo unde Dumnezeu nu este conceput ca o persoană singulară, ci ca o comunitate de Persoane în desăvârşită unitate, într-o singură Fiinţă, realizând şi chemând la comuniune pe oameni. Căci numai ca şi comunitate desăvârşită de Persoane supreme, Dumnezeu poate să cheme pe om la comuniune cu Sine. Ca Treime de ersoane absolute, Dumnezeu se poate dărui şi altor persoane dacă voieşte, împărtăşindu-le treptat din infinitatea vieţii şi iubirii Sale, îndumnezeindu-le. Ca persoană Dumnezeu poate impărtăşi această viaţă dumnezeiască, în mod treptat. Această dăruire a Sfintei Treimi nu poate fi trăită şi cugetată fără energiile dumnezeieşti necreate în grade mereu sporite, căci Fiinţa însăşi este o energie comunicată, dar pe care noi nu o putem trăi ca fiinţe finite decât foarte puţin, deoarece energia ce ni se comunică este infinită. Totodată, comunitatea treimică a Persoanelor dumnezeieşti nu este o iubire uniformă a celor trei Persoane între Ele, ci o iubire de Tată, de Fiu şi o comunicare ipostazică între Ele, în Persoana Duhului Sfânt. Iubirea nu este uniformă, căci astfel s-ar produce monotonie. Mântuirea şi îndumnezeirea celor ce cred în Hristos nu este decât estinderea relaţiilor afectuoase dintre Persoanele dumnezeieşti la creaturile conştiente, adică la persoanele umane. De aceea, Treimea se revelează în mod esenţial în opera mântuirii şi de aceea Treimea este baza mântuirii. Dumnezeu vrea să întindă iubirea Sa de Părinte al tuturor, ca faţă de alţi fii, prin Fiul Său. Sfânta Treime este cea care lucrează mântuirea noastră. În structura supremei iubiri interpersonale este dată unica posibilitate de a fi mântuite persoanele umane. Această posibilitate este dată de Sfânta Treime prin una din Persoanele ei: Logosul sau Cuvântul Lui Dumnezeu care se face om la „plinirea vremii”. Prin Fiul Său întrupat, după al cărui chip suntem creaţi, intrăm în comuniune filială cu Tatăl, iar prin Duhul ne rugăm Tatălui, sau vorbim cu El ca nişte fii, mai exact, căpătăm îndrăzneala de fii în faţa lui Dumnezeu. Duhul Sfânt aduce în creaţie viaţa şi iubirea intratreimică, de fapt ridică întreaga creaţie în planul iubirii intertreimice şi al îndumnezeirii, care nu cunoaşte hotar. Lucrarea Sfintei Treimi asupra noastră are loc prin Hristos, în cadrul Bisericii, plină de energiile dumnezeieşti necreate şi sfinţitoare. Această lucrare este făgăduită mai întâi de Mântuitorul Hristos: „De mă iubeşte cineva, va păzi cuvântul Meu şi Tatăl Meu îl va iubi pe el şi va veni la el şi ne vom face locaş în el”. (In.14,23) Actele de revelare ale Treimii sunt acte mântuitoare şi îndumnezeitoare, sunt acte de ridicare a noastră la comuniune cu Persoanele Sfintei Treimi, prin puterea Duhului Sfânt. Această putere ne transfigurează lăuntric şi astfel începe procesul lung al desăvârşirii sau îndumnezeirii noastre în Hristos. Toate rugăciunile Bisericii încep cu invocarea Sfintei Treimi, arătându-se prin aceasta că nu se poate face nici o rugăciune cu nădejde de împlinire, fără credinţa în Ea. Toate rugăciunile sfârşesc cu slava Persoanelor Sfintei Treimi, cu mărturisirea puterii Ei, ca temei al încrederii că tot ceea ce s-a cerut, cu luare aminte se va putea împlini. Tot în Biserică şi la orice început bun al unei activităţi în viaţa de zi cu zi, credincioşii îşi fac semnul Sfintei Cruci, însoţit de invocarea Sfintei Treimi, indicându-se prin aceasta o anumită sălăşluire a Treimii în fiinţa lor.Prezenţa lucrătoare a Sfintei Treimi în Biserică, pe care o mărturisesc scrierile Sfinţilor Apostoli, e făcută eficientă în toate timpurile, prin rugăciunile de cerere, de laudă, de mulţumire, de mărturisire şi de binecuvântare a lui Dumnezeu din partea preotului şi credincioşilor, ca şi prin binecuvântările preotului adresate credincioşilor. Fiind sursa inepuizabilă de iubire jertfelnică, de energii dumnezeieşti necreate, Sfinta Treime este bază a spiritualităţii creştine autentice. Viaţa noastră duhovnicească are ca punct de plecare comunicarea de viaţă şi iubire treimică, se menţine prin energiile inepuizabile ale Duhului Sfânt, este ajutată în nevoinţele ascetice şi în toate faptele bune săvârşite faţă de fraţii noştri întru Hristos, iar când se ajunge pe culmile cele mai înalte ale acestei trăiri, este cea care o menţine într-un progres nesfârşit. II. 2. Iisus Hristos, temeiul si sursa de putere a comuniunii omului cu Dumnezeu Spiritualitatea creştină ortodoxă se deosebeşte esenţial de alte spiritualităţi creştine prin fundamentul ei hristologic:comuniunea creştinului cu Hristos in iserica Sa si cresterea prin virtuti in Hristos,pana la varsta deplinatatii Lui (Ef.4,13) constituie esenţa acestei spiritualitati. Hristos,Dumnezeu-Omul este izvorul de putere si modelul vietuirii crestine ortodoxe.El este noul Adam până la sfârşitul veacurilor. Urcuşul duhovnicesc al creştinilor are ca normă, şi drum pe Hristos insuşi aşa cum El însuşi ne-a asigurat: „Eu sunt calea…” (In.14,6) Nimeni nu poate urca pe treptele desăvârşirii morale, având altă cale în afară de Hristos şi nimeni nu poate ajunge pe o altă cale în afară de El. Iar legătura noastră ontologică cu Mântuitorul Hristos se realizează şi se întăreşte prin Duhul Său cel Sfânt. De aceea Ortodoxia a preferat, mai ales în perioada Sfinţilor Părinţi şi în scrisul filocalic al marilor trăitori ai unirii cu Dumnezeu, să folosească termenii de „viaţă în Hristos”, de „viaţă în Duh”, de „viaţă duhovnicească”, de „viaţă în Dumnezeu” tocmai pentru a îndruma viaţa creştinului în procesul desăvârşirii morale, indiferent pe ce treaptă s-ar afla. Ţinta finală a acestei trăiri în Hristos este îndumnezeirea, a cărei realizare este posibilă prin actele mântuitoare şi Evanghelia de – viaţă – dătătoare, patimile cu jertfa pe cruce, Învierea şi Înălţarea lui Hristos la ceruri întru slava de-a dreapta Tatălui. Prin Mântuitorul Hristos s-a refăcut dialogul dintre om şi Dumnezeu, sustinându-l in cei care sunt in comuniune cu El II. 1/a. Întruparea – un inceput si premisa a mantuirii si indumnezeirii omului Întruparea şi îndumnezeirea, pentru unii Sfinţi Părinţi, sunt noţiuni şi realităţi care se implică reciproc în spiritualitatea creştină ortodoxă. Firea omenească a Mântuitorului Hristos a intrat într-un proces de îndumnezeire treptată de la întrupare până la înviere, când s-a umplut deplin de energiile îndumnezeitoare ale Duhului Sfânt, dar numai după învierea Sa. Îndumnezeirea firii omeneşti, deşi dată în întruparea Sa, este realizată şi progresiv de-a lungul întregii Sale vieţuiri pământeşti, prin patimă,jertfă pe Cruce,înviere şi înălţare. Indumnezeirea firii omeneşti din persoana Mântuitorului este dată chiar in Intrupare,dar se artă şi se afirmă treptat de-a lngul timpului,pe pământ. Dumnezeu coboară în lume şi Se întrupează, rămânând în continuare Dumnezeu adevărat şi făcându-Se om adevărat, întru toate asemenea nouă, afară de păcatul strămoşesc (Fil.2,6-7) şi omul care rupsese dialogul cu El se ridică spre plenitudinea vieţii dumnezeieşti, devine ״dumnezeu״ după har, pentru că unirea celor două firi, dumnezeiască şi omenească, în ipostasul Logosului, adică a Fiului întrupat, a fost hotărâtă încă din veci în sfatul lui Dumnezeu, căci acesta a fost scopul ultim pentru care lumea a fost creată din nimic. Prin întrupare, Fiul lui Dumnezeu a ridicat în om chipul dumnezeiesc la deplina lui actualitate, adică la deplina lui comuniune cu Dumnezeu şi cu semenii umani, căci prin întrupare are loc nu numai o refacere ontologică, ci şi o înnoire şi o creştere ontologică a chipului dumnezeiesc aflat în om. Astfel, Fiul lui Dumnezeu rămâne cu această calitate şi atunci când se întrupează, iubirea Sa filială faţă de Tatăl umplând umanitatea Sa. Dar prin umanitatea Sa, care astfel este şi a noastră, se umple de iubire filiala întreagă fire în mulţimea ipostasurilor sale, iar chipul nostru devine tot mai mult chipul lui Hristos, adică după chipul Cuvântului întrupat, deci „făptura nouă”. (II Cor.5,17) Prin Întrupare Mântuitorul Hristos „se face ontologic firea umană asumată” şi anume o reface, cum spune acelaşi Sfânt Maxim – „în conformitate cu ea însăşi”, căci „devenind om am păstrat liberul arbitru în impasibilitatea păcii cu natura” . Deci, Fiul lui Dumnezeu intrupându-se a luat firea omului, cu cele trei facultati ale sufletului:minte(ratiune),simtire si voie libera.Dar in Hristos,exista atat o vointa si o lucrare divina cat si o vointa si lucrare omeneascacare supun vointei divine..Libertatea cu care este înzestrată firea omenească, deci şi voinţa, este una din caracteristicile esenţiale ale chipului dumnezeiesc din fiecare şi se referă la sufletul omului, dar în strânsă legătură cu trupul. În ele se mişcă multe impulsuri, sub influenţa diferitelor împrejurări, dar principal este ca socotinţa şi alegerea să se conformeze raţiunii firii integrale. Persoana umană, mişcându-Se în conformitate cu firea din sine şi din alţii, se mişcă în conformitate cu voia lui Dumnezeu, prin puterea iubirii care izvorăşte de la Dumnezeu Cel în Treime. De aici rezultă că Dumnezeu a creat pe oameni înzestraţi cu o voinţă, care este ajutată de iubirea lui ca să se dezvolte în unitate între ei şi cu El. Atunci când însă oamenii au fost mânaţi de unele impulsuri unilaterale din ei, sub atracţia unor aspecte ale lumii, văzute unilateral, au ajuns la socotinţe şi alegeri contrare unităţii dintre ei şi cu Dumnezeu Prin întrupare a avut loc o reînnoire ontologică, precum şi una morală, datorită, în primul rând, restabilirii şi aprofundării cunoaşterii lui Dumnezeu, prin redescoperirea raţiunilor divine aşezate în lucruri, în făpturi, de către Logos, încă de la început şi prin subţierea opacităţii înseşi a lumii, săvârşită prin înnoirea şi îndumnezeirea firii umane din ipostasul Logosului întrupat. În al doilea rând are loc o refacere şi o creştere a conţinutului cunoaşterii lui Dumnezeu Cel în Treime şi prin descoperirea directă a lui Dumnezeu în Cuvântul întrupat: „Şi Cuvântul trup S-a făcut şi S-a sălăşluit între noi şi am văzut slava Lui, slava ca a Unuia – Născut din tatăl, plin de har şi de adevăr. (In.1,14) Mântuitorul Hristos este persoana Care cuprinde în Sine totul, de la Dumnezeire până la materia îndumnezeită a cosmosului, prin firea omenească, legată organic cu ea prin Trupul Său. Şi prin primirea Lui în ei, înşişi, oamenii îşi realizează aspiraţia lor de cuprindere a Totului şi de îndumnezeire prin ei a cosmosului. II. 1/b. – Viaţa şi învăţătura Mântuitorului Hristos – temei şi normă a spiritualităţii Deschiderea noastră spre viaţa spirituală şi deci posibilitatea spre desăvârşire, mărire, îndumnezeire, a fost realizată de Mântuitorul Hristos prin învăţătura şi pilda Sa de slujire ca Proroc – Învăţător, prin jertfa Sa de bună voie pe cruce ca Arhiereu şi prin puterea şi stăpânirea absolută pe care a exercitat-o ca Împărat asupra întregii făpturi. În viaţă şi în învăţătura Sa, El ni se descoperă ca model de sfinţenie demn de urmat. Sf. Maxim Mărturisitorul spune că în acest sens: „Cel ce iubeşte pe Hristos, desigur că-L şi imită după putere” , căci „Cum prin fire este numai El, iar bun prin hotărârea liberă a voinţei este numai cel ce imită pe Dumnezeu”. Acelaşi părinte arată că toţi cei botezaţi în numele Sfintei Treimi trebuie să ţină poruncile Mântuitorului Hristos împreună cu dreapta credinţă. „Căci toate poruncile Domnului ni s-au dăruit împotriva a toată calea cea nedreaptă”. . În învăţătura pe care ne-o dă, Mântuitorului Hristos ni se arată pe Sine ca ţintă finală şi desăvârşită pentru noi, deoarece El este adevărul şi proorocia în persoană, prezentându-ne în mod real starea de sfinţenie realizată de credincios în El. Pentru aceea se dă pildă pe Sine: „Învăţaţi de la Mine că sunt blând şi smerit cu inima şi veţi avea odihna sufletelor voastre”. (Mat. 11,29) In predica sa Mântuitorului Hristos cheamă pe oameni la împăcarea cu Dumnezeu, care începe de la întruparea Sa, aceasta fiind unicul drum al vieţii lor adevărate, pentru dobândirea vieţii veşnice, a îndumnezeirii. Sf. Maxim afirmă referitor la aceasta: „De vrei să afli calea care duce la viaţă, caut-o în „Cale” şi acolo o vei afla”, adică în „Calea” care a zis: „Eu sunt Calea, Adevărul şi Viaţa”. (In.14,6) Dar caut-o în mare osteneală căci” puţini sunt cei care o află”. (Mat.7,14) II. 1/c. – Crucea „dătătoare de viaţă” – o nouă treaptă de ridicare a vieţii creştine autentice Crucea lui Hristos semnifică o nouă treaptă de ridicare şi de înţelegere duhovnicească a întregii vieţi a creştinului ortodox şi de aceea constituie un temei al spiritualităţii creştine ortodoxe. Fără această jertfelnică dăruire de Sine a lui Dumnezeu, prin Hristos, viaţa nu ar fi fost deplină, spiritualitatea creştină nu ar fi stat pe adevăratele-i fundamente. Căci, prin Crucea lui Hristos a fost omorâtă în noi duşmănia (Efes.2,16), am fost împăcaţi cu Dumnezeu şi totodată între noi, jertfa înseamnă dăruire totală a lui Dumnezeu prin renunţare la egoism. Fără Crucea lui Hristos, adevărata comuniune cu Dumnezeu, adevărata spiritualitate nu ar fi fost restabilită, căci la Tatăl omul nu putea să intre decât în stare de jertfă curată. Aceasta nu putem să o aducem noi ca oameni şi de aceea Fiul lui Dumnezeu, om asemenea nouă, în afară de păcat, S-a dus Tatălui ca o asemenea jertfă curată, pentru a ne atrage şi pe noi în jertfa Sa şi a ne imprima şi nouă puterea stării de jertfă prin unirea Lui cu noi, ca astfel, să putem intra şi noi cu El la Tatăl, aşa cum spune Sf. Apostol Pavel (Efes.2,18; 3,12) şi odată cu intrarea, avem împăcarea sau pacea între noi şi Dumnezeu şi între noi laolaltă. Prin Crucea lui Hristos ca supremă dăruire a Lui ca om, este omorât în noi, în mod real duşmănia care ne-a fărâmiţat firea şi ne-a pervertit chipul, rugând astfel comuniunea noastră cu Dumnezeu şi cu semenii şi lipsindu-ne de viaţa spirituală autentică. Prin jertfa Crucii, Mântuitorul Hristos dobândeşte şi lucrează intărirea firii decăzute a omului. Manifestând prin jertfă voinţa de a se dărui cu totul lui Dumnezeu, Mântuitorului Hristos reface chiar prin aceasta firea omenească din starea sa decăzută. În jertfa Mântuitorului Hristos sunt două aspecte şi două direcţii nedespărţite ale jertfei: spre Dumnezeu şi spre firea omenească din Persoana Fiului întrupat şi prin ea din noi toţi. Pe verticală, jertfa de pe Cruce restabileşte comuniunea între Dumnezeu şi om, adevărata viaţă spirituală, iar pe orizontală restabileşte însăşi firea umană decăzută în egoismul şi în învârtoşarea ei în faţa lui Dumnezeu şi în mulţimea indivizilor care o fărâmiţează, aşa cum a afirmat Sf. Maxim Mărturisitorul. Ascultarea şi moartea Mântuitorului Hristos a avut eficienţa ontologică de ridicare a firii Lui umane din stricăciune şi moarte, pentru că El nu a fost numai om, ci Dumnezeu adevărat şi om adevărat. Un simplu om nu putea să mântuiască pe alţii sau pe sine prin activitatea sa morală şi prin moarte. În realitate, numai prezenţa efectivă a puterii dumnezeieşti este cea care dă viaţă oricărei creaturi, aşa precum lipsa ei produce moartea întregii creaturi. Activitatea morală este doar o condiţie de cooperare a omului, cerută de puterea dumnezeiască, ca lucrarea ei să fie efectivă. Această activitate este stimulată şi susţinută tot de puterea dumnezeiască şi este mijlocul prin care se manifestă puterea dumnezeiască. În încordarea biruitoare a firii umane în moartea Mântuitorului Hristos este prezent lucrător ipostasul divin, precum şi în întărirea firii umane înseşi, prin triumful spiritului asupra trupului, a vieţii asupra morţii. Această jertfă a Mântuitorului Hristos este jertfă în veci, dar în acelaşi timp este şi locul în care este sălăşluită slava şi puterea dumnezeiască, destinată nouă chiar de la facerea lumii. Jertfa de pe Cruce, din marea iubire a lui Dumnezeu pentru noi, a fost absolut necesară pentru mântuirea şi îndumnezeirea noastră, pentru ca să avem acces din nou la sfinţenie, în comuniune de viaţă şi iubire. Ea s-a transformat în izvor de viaţă pentru toţi cei cuprinşi în umanitatea Sa îndumnezeită, dându-le puterea să înfăptuiască virtutea care, săvârşită consecvent, înseamnă esenţa a adevăratei spiritualităţi. II. 1/d. - Învierea – dar desăvârşit al lui Dumnezeu pentru viaţa lumii În strânsă legătură cu Întruparea şi Crucea se află Învierea lui Hristos, care le continuă şi redă în acelaşi timp comuniunea omului cu Dumnezeu, considerată o nouă creaţie sau a opta zi a creaţiei, adică un dar total care vine de la Dumnezeu, care înnoieşte pe om şi desăvârşeşte unirea lui Dumnezeu cu toţi oamenii. Învăţătura ortodoxă, fidelă gândirii Sfinţilor Părinţi, stăruie mult asupra aspectului antologic al Învierii lui Hristos, privind firea Lui omenească, cu răsfrângeri asupra întregii firi omeneşti, precum şi asupra creaţiei. Trupul înviat al Mântuitorului Hristos este un izvor de viaţă dumnezeiască pentru toţi în viaţa pământească, un izvor de putere şi de curăţire. Este un izvor de putere pentru a ne menţine şi a spori şi noi în curăţirea pneumatizarea care duce la înviere. De aceasta ţine progresul într-o transparenţă care, fiind o continuă personalizare şi întărire a persoanei noastre, este în acelaşi timp o întărire a adevăratei comuniuni între noi şi Dumnezeu şi între noi înşine, comuniune care stă la baza adevăratei spiritualităţi. Hristos, Dumnezeu-Omul inviat si înălţat la cer, realizează în Sine legătura dintre cer şi pământ, ca temei al îndumnezeirii vieţii noastre, implicit al autenticei spiritualităţi. Prin Înviere, umanitatea lui Hristos a fost total străbătută de viaţa Duhului, Hristos Îl are acum şi ca om în mod deplin pe Duhul Sfânt în Sine, pe care Îl avea din veci, după Dumnezeire. Mântuitorul Hristos pătrunde acum cu trupul prin uşile încuiate la Sfinţii Apostoli, sau poate să se facă nevăzut din faţa lor în Eman. În aceste arătări El iradiază din trupul Său celor din jur putere şi slavă dumnezeiască şi Se face cunoscut într-o transparenţă luminoasă care, de cele mai multe ori covârşeşte trupul şi numai când voieşte îl face vizibil, dar şi atunci străluminat de puterea Sa divină ca Persoană. Învierea din morţi a Mântuitorului Hristos constituie arătarea puterii dumnezeieşti în trup şi anume în trupul Cuvântului întrupat. Sfinţii Părinţi arată că El n-a fost înviat ca un obiect dintr-o moarte care L-ar fi redus la totală neputinţă, ci din faptul că şi-a manifestat puterea încă mai înainte de învierea cu trupul, în sfărâmarea porţilor iadului şi în eliberarea de acolo a celor ce au nădăjduit mai înainte de venirea Lui. El învinge iadul cu sufletul Său omenesc, dar unit cu Dumnezeirea şi de aceea nu poate fi reţinut în iad, ci scapă de el şi prin puterea lui dumnezeiască eliberează din iad şi sufletele celor care au crezut mai înainte în făgăduinţele despre menirea Lui, ale celor ce au contemplat în logosul vestit din Vechiul Testament intenţia venirii Lui în trup. În Hristos Cel înviat este viaţa dumnezeiască pentru că în El este şi moartea omului luat în El însuşi şi amândouă acestea sunt active şi în noi. „Noi totdeauna purtăm în trup moartea lui Hristos ca şi viaţa Lui să se arate în trupurile noastre” (II.Cor.4,10). Din puterea morţii, dar şi învierii Lui, murim păcatului şi înviem lui Dumnezeu. Deducem de aici că trupul lui Hristos cel înviat este un trup ridicat la deplina transparenţă duhovnicească şi în această calitate s-a umplut de sfinţenie, de îndumnezeire, aflându-se aşa în faţa Tatălui. Prin Înviere, prin faptul că trupul Lui transparent, iradiant de iubire, ne pătrunde, Însuşi El ne-a devenit propriu împreună cu sufletul şi cu Dumnezeirea din El. Iar noi, înduhovnicindu-ne, am devenit proprii lui Hristos, întrucât ne-am deschis Lui prin credinţă şi comuniune. Cei ce se află în strânsă comuniune cu Mântuitorului Hristos primesc prin Duhul o lărgime în viaţa şi cunoştinţa lor, din lărgimea vieţii Fiului ca om, înaintând spre statura spirituală a lui Hristos; viaţa Lui a devenit viaţa noastră şi incoruptibilitatea trupului Său înviat lucrează în noi în vederea învierii noastre. În perspectiva învierii avem puterea spirituală să ducem adevărata luptă cerută de ea: lupta împotriva patimilor, lupta pentru sensibilizare, pentru transparenţă, pentru comuniune, pentru asemănarea cu Hristos, puterea Celui Care a înviat susţinându-ne pe ceastă cale. Astfel, Învierea Mântuitorului Hristos este alt temei fundamental al spiritualităţii creştine ortodoxe. II. 1/e. - Înălţarea – deschiderea vieţii duhovniceşti spre Împărăţia cerurilor. Un alt temei al spiritualităţii autentice îl constituie şi Înălţarea la cer şi şederea de-a dreapta Tatălui întru slavă. După învăţătura ortodoxă Învierea şi Înălţarea sunt două acte mântuitoare distincte, dar aflate în strânsă legătură. În Hristos omul este condus de Dumnezeu, susţinătorul universului, spre îndumnezeirea în care se află El. Ţinta ultimă a lucrării Mântuitorului Hristos este să învingă moartea universală, adică să ridice întreaga creaţie din starea de slăbiciune extremă pe care a produs-o despărţirea ei de izvorul vieţii care este Dumnezeu: înseamnă întărirea spiritului nostru din Duhul dumnezeiesc ce iradiază din El, în aşa măsură încât să învingă supremaţia automatismului unei naturi care duce spre moarte. Iar aceasta se face prin ridicarea oamenilor în comuniunea desăvârşită cu Dumnezeu Cel în Treime, infinit în puterea Lui spirituală. Ridicat din nou la slava şi la autoritatea deplină a Dumnezeului, Omul – Hristos rămâne totuşi om, mai exact omul model la care trebuie să ajungem cei ce credem în El. Prin Înviere şi Înălţare, dar mai ales după Înălţarea la ceruri întru slavă de-a dreapta Tatălui, Trupul Mântuitorului Hristos este pe deplin pneumatizat, înnoit total. Înălţarea la ceruri a constituit îndumnezeirea supremă a omenirii Lui, care înseamnă suprema sensibilizare şi transparenţă a acesteia pentru Tatăl ceresc (de fapt pentru întreaga Sfântă Treime) şi pentru oameni. Sălăşluirea deplină a Mântuitorului Hristos numai în inimile celor ce iubesc pe Dumnezeu are loc după ce s-au curăţat de egoismul pasiunilor, prin împlinirea poruncilor Lui, deci s-au făcut transparenţi Duhului Sfânt din Hristos şi orizontului pneumatic infinit în care se află Hristos. Astfel, Înălţarea lui Hristos înseamnă ridicarea lui ca om la treapta de supremă eficacitate asupra celor ce cred. El este prezent cu Tatăl în fiinţa intimă a credincioşilor, prin Duhul Sfânt şi are astfel, ca Dumnezeu, o eficienţă nemăsurată în ei, încă din viaţa aceasta, dacă aceştia se străduiesc pentru curăţirea lor de păcatele şi de patimile care îi închid în ei înşişi. Prin aceasta sunt ţinuţi în unitate şi conduşi pe calea sfinţeniei, după asemănarea sfinţeniei trupului lui Hristos, a cărui stare de pneumatizare culminantă este o stare de iradiere a Duhului Sfânt, aflat în deplinătatea Lui în acest trup desăvârşit transparent. 70– Pr. Prof. Dr. Dumitru Radu, Învăţătura despre Biserică, în „Îndrumări misionare”, p.386 CAP. III. ECLEZIALITATEA ŞI DINAMISMUL SPIRITUALITĂŢII CREŞTINE III. 1. – Aspectul comunitar-eclesial al spiritualitatii Progresul omului în viaţa cea nouă în Hristos are loc în comunitatea teandrică a Bisericii, sustinut de energiile dumnezeieşti necreate. Acolo unde este Hristos prezent în Sfintele Taine, în ierurgii sau rugăciunile Bisericii, acolo este Biserica plină de duhul comuniunii cu El, sau numai Biserica împărtăşeşte pe Hristos, ca Trup al Lui, prin mijlocirea Sfintelor Taine, sau a altor rugăciuni. Mădular al lui Hristos nu poate deveni şi nu poate rămâne cineva, decât dacă se încorporează şi face parte din Trupul tainic al Lui, ca ansamblu bine orânduit al multor mădulare. Astfel, spiritualitatea ortodoxă are şi un aspect comunitar – sobornicesc. Acesta s-ar traduce în temeni simpli prin angajarea unuia pentru altul, pentru a obţine mântuirea, sfinţirea sau îndumnezeirea. Marele teolog A. Homiakov a atras atenţia asupra acestei caracteristici esenţiale a spiritualităţii ortodoxe: Ştiu că atunci când unul din noi cade, cade singur, dar de mântuit nu se mântuieşte nimeni singur; cine va fi mântuit, va fi mântuit în Biserică, fiind mădular al ei, în unire cu ceilalţi credincioşi. Dacă cineva iubeşte, el este în obştea iubirii. Dacă cineva crede, se găseşte în obştea credinţei. Se roagă cineva? Este în obştea rugăciunii… Dacă este un credincios al Bisericii, rugăciunea ta este trebuitoare pentru toţi credincioşii ei. Dacă renunţi la obşte, mori, nu mai eşti mădular al ei. Sângele Bisericii este rugăciunea pentru ceilalţi, iar duhul acestei rugăciuni este lauda şi răsplata Domnului. Biserica este trupul subornicesc, comunitar sau social al lui Hristos în care El se prelungeşte şi lucrează sau care este alcătuit din toţi aceea care s-au încorporat în Hristos prin lucrarea Duhului Sfânt în Taine, după ce au auzit şi primit Cuvântul lui Dumnezeu, întocmai ca aceea „ca la trei mii de suflete care s-au adăugat” apostolilor, ucenicilor şi fraţilor în ziua Cinzecimii (F.A.1,13, 14; 2,1-4, 9-12). Biserica este un trup, un tot, care nu anulează mădularele, ci, dimpotrivă, le afirmă şi ele se afirmă reciproc: „Iar voi sunteţi trupul lui Hristos şi mădulare fiecare în parte” (I Cor. 12,27). Hristos şi umanitatea sunt aşa uniţi în Biserică, încât nici Hristos şi nici umanitatea nu pot fi văzuţi sau concepuţi unul fără celălalt, sau altfel spus – unul cheamă şi implică pe celălalt. De aceea, Hristos este capul Bisericii, iar umanitatea, adică cei încorporaţi personal în Hristos, Biserica, ca trup al lui Hristos, extins peste veacuri. Poziţia specială a lui Hristos în Biserică constă esenţial în aceea de cap al Bisericii (Col. 1,18), de factor care uneşte pe credincioşi cu Sine ca pe un trup al Său şi în calitate de izvor de putere şi model după care se orientează şi de care se umplu şi se imprimă cei incorporaţi în El, făcându-Se tot mai mult după chipul Lui. În cadrul Bisericii se trăieşte intens frăţietatea, conştiinţa că toţi sunt fiii aceluiaşi părinte, că împărtăşesc acelaşi curs al vieţii pământeşti, în acelaşi duh al iubirii, având a urma acelaşi drum, spre aceeaşi ţintă, desăvârşirea creştină. De aceea, nimeni nu va fi lăsat în părăsire. Slăbiciunea fratelui va fi slăbiciunea mea şi tăria mea va fi tăria lui. III. 2. - Faptele bune si virtutile - expresii concrete ale dinamisului spiritualitătii crestine În comunitatea teandrică a Bisericii se realizează virtuţile, absolut necesare pentru mântuirea în Hristos. Acestea sunt conforme totdeauna cu voia lui Dumnezeu şi devin realitate prin puterile omului ajutate de harul dumnezeiesc. În absenţa harului lucrător, făptura umană nu ar putea să-şi depăşească condiţia limitată şi nici n-ar putea realiza comuniunea cu Dumnezeu, izvorul şi fiinţa virtuţii. Virtuţile presupun eforturi ascetice continui, săvârşirea consecventă a faptelor bune pentru Hristos, cu puterea harului Său, izvorâte din credinţa puternică în El. Deci, credinţa şi faptele bune sunt contribuţia personală a creştinului la propria sa mântuire şi îndumnezeire. Şi anume, nu numai credinţa şi nici numai faptele, luate separat sau independente una de alta, ci credinţa şi faptele bune în acelaşi timp, aşa cum subliniază Sf. Simeon Noul Teolog: „Să nu socoteşti, frate, că te vei mântui numai prin credinţă. Căci credinţa fără fapte bune la nimic nu foloseşte. Auzi pe Domnul când învaţă: „Nu tot cel ce-Mi zice Mie: Doamne, Doamne, - va intra în împărăţia cerurilor, ci cel ce va face voia Tatălui Meu” (Mat. 7,21) Vezi că nu este cu putinţă să se mântuiască cineva numai prin credinţă, fără fapte. Căci dacă ar fi aşa, toţi oamenii s-ar mântui şi nu s-ar pierde nici unul dintre ei, pentru că nu este nici unul care să nu creadă că există Dumnezeu”. Faptele bune, la rândul lor, fac posibilă experienţa harului dumnezeiesc în noi şi sensibilizează, cu alte cuvinte, reprezenţa şi lucrarea lui Hristos însuşi prin har în noi, cum ne încredinţează tot Sf. Simeon Noul Teolog: Dacă nu are cineva credinţă fără ştirbire şi fapte bune, este cu neputinţă să vină la el harul Sfântului Duh şi nu locuieşte în el în chip conştient; nu trebuie să se numească acest om duhovnicesc. Iar cel care nu devine duhovnicesc, pentru care altă faptă a lui va deveni fericit? Mie mi se pare că nu e deloc. Deci, zice Dumnezeu omului: „Fă-te sfânt, prin lucrarea de fiecare zi a poruncilor, dacă vrei să Mă aflu înlăuntrul tău şi împreună cu tine şi tu, la rândul tău, să fii înlăuntrul Meu şi împreună cu Mine”. Sfânta Scriptură, deşi uneori vorbeşte separat de una sau de alta dintre cele două condiţii subiective ale justificării, pune totdeauna în legătură indisolubilă credinţa şi faptele bune în dobândirea mântuirii de veci. Astfel, ea înfăţişează sfinţirea şi viaţa de veci ca roade ale credinţei: „Deci, fiind îndreptaţi prin credinţă, avem pace cu Dumnezeu prin Domnul nostru Iisus Hristos, prin care am avut şi apropierea prin credinţă la harul acesta în care stăm şi ne lăudăm întru nădejdea slavei lui Dumnezeu” (Rom.5,1-2); fie ca roade ale iubirii: „Noi ştim că am trecut din moarte la viaţă pentru că iubim pe fraţi; cine nu iubeşte pe fratele său rămâne în moarte” (I In.3,14). Arătarea iubirii şi păzirii poruncilor se arată prin fapte concrete, deci prin toate faptele bune săvârşite în Biserică. Prin aceasta se desfăşoară şi lucrează Hristos însuşi prin Duhul Lui în noi şi în relaţia dintre noi şi semeni. Făcând mereu fapte bune în relaţia cu Dumnezeu, cu semenii şi cu lumea, fiinţa noastră devine subiect al deprinderilor bune, numite virtuţi, „fiinţa virtuţilor fiind Însuşi Mântuitorului Hristos? Aşa cum a arătat Sf. Maxim. Pe măsură ce creştem în virtuţi, adică săvârşim mai uşor şi mai sistematic bine,e Hristos se străvede mai clar în noi şi în relaţiile noastre cu semenii şi cu lumea. Hristos răzbeşte de sub pământul ascuns al fiinţei noastre la suprafaţă, prin activitatea noastră morală, aşa cum sămânţa îşi are prezenţa ei prin planta ce creşte la vedere. Prin fapte încălzim pământul îngheţat al fiinţei noastre şi facem să răsară bobul harului. La săvârşirea faptelor bune, la dobândirea virtuţilor, creştinul îşi are puterea lui de contribuţie, dar forţa principală care lucrează, îndemnând, susţinând şi uşurând efortul acestuia este Mântuitorului Hristos. Fapta bună statornicită, este în mod de manifestare a forţei lui Hristos şi omul virtuos este o forţă a lui Hristos, o faţă străbătută dinlăuntru de forţa lui Hristos. Dacă virtutea este „trup al Cuvântului” , omul virtuţilor este o întrupare a lui Hristos. Unul şi Acelaşi Hristos iradiază din toţi aceştia, după cum una şi aceeaşi sevă musteşte în toate fructele din pom. Orice faptă bună, ca expresie a iubirii, este o deschidere în iubire spre altul, spre alţii, spre lume, din deschiderea pe care o are Hristos însuşi pentru oameni în general şi pentru cel virtuos în special. Ba, mai mult, în fapta cea bună, Hristos însuşi iese la iveală, din cele ascunse ale Sale, în om, deschizând şi pe subiectul faptei către cei din jurul său. Astfel se realizează cu Dumnezeu cât şi cu semenii, conformă cu învăţătura Mântuitorului Hristos, apoi cu îndemnurile şi experienţele Sfinţilor Părinţi ai Patericului, ale celor filocalici sau din alte opere ascetice păstrate ca normative de Biserică. În relaţia cu Dumnezeu, activitatea omului credincios este concretizată prin virtuţile teologice: credinţa, nădejdea şi dragostea, iar în relaţiile cu semenii prin virtuţile cardinale înţelepciunea, dreptatea, curajul şi cumpătarea, preluate din etica greacă veche, menţionate şi în tradiţia vetero-testamentară, însă în spiritualitatea ortodoxă având un sens îmbunătăţit şi o valoare deosebită.Virtuţile se realizează deplin în comunitatea teandrică a Bisericii. Activitatea creează comunitatea şi este cerută de comunitate, pentru ea şi pentru membrii ei şi este susţinută de comunitate. Prin activitatea acesteia Mântuitorul Hristos Se face cunoscut din fiecare şi creştinii Îl arată, prin virtuţi, unii altora. Prin activitate se sfinţeşte nu numai omul, ci şi societatea acestuia, precum şi natura asupra căreia el lucrează şi în care el face să apară razele luminii lui Hristos, ca un alt soare care înfrumuseţează Universul. Virtuţile fac sufletul omului credincios să iradieze de frumuseţe şi, prin ele se află într-o mişcare continuă spre Creatorul său, având acest impuls spre mişcarea continuă, pentru atingerea frumuseţii desăvârşirii, în Hristos însuşi. Vieţuirea virtuoasă este o imitare şi o urmare a lui Dumnezeu. Prin virtutea unora Dumnezeu lucrează asupra altora într-un dialog viu al iubirii. În această privinţă Sf. Maxim îndeamnă să vină cei ce nu duc o viaţă virtuoasă „la imitarea vieţii de forme a bărbaţilor iubitori de Dumnezeu, ca prin împărtăşirea de bine să lepede şi ei urâciunea păcatului şi să intre în ceata celor vrednici de Dumnezeu”. Orice efort ascetic al nostru are menirea să înfrumuseţeze firea, atât a noastră cât şi a semenilor, cu virtuţile răbdării, ale înfrânării, ale dragostei de semeni, ale credinţei în Dumnezeu etc., şi pe rând să ne lumineze asupra rânduielilor înţelepte, aşezate de Creator în toate. Dar nu orice activitate a noastră are un efect sfinţitor asupra noastră, asupra societăţii şi asupra naturii. Efect sfinţitor are numai activitatea de împlinire a poruncilor, săvârşirea faptelor bune, rugăciunea, cumpătarea şi postul. Prin activitatea sa, omul trebuie să ducă lumea şi pe sine însuşi la desăvârşirea creştină, fiind deci un colaborator al lui Dumnezeu Cel în Treime, în susţinerea acesteia în existenţă şi pe calea dezvoltării şi desăvârşirii ei Aşadar, spiritualitatea ortodoxă are puternice fundamente, sau mai exact, temeiuri doctrinare, bazate atât pe Sfânta Scriptură cât şi pe Sfânta Tradiţie, în mod deosebit în cea apostolică sau în operele filocalice ale unor mari trăitori ai cuvântului evanghelic în diferite perioade ale istoriei Bisericii, căci Scriptura şi Tradiţia sunt cele două căi autentice de transmitere a Descoperirii dumnezeieşti supranaturale. Viaţa de comuniune şi de iubire plenară care stă la baza existenţei din vecia Sfintei Treimi se coboară în mijlocul oamenilor, chemându-i la existenţă adevărată, bună şi fericită, aici pe pământ, dar în perspectivă eshatologică. La această viaţă de comuniune cu Dumnezeu omul este chemat printr-o vocaţie specială, deoarece are, ca dat ontologic, chipul dumnezeiesc, care tinde, firesc, spre Creatorul lui, pe care trebuie să-l dezvolte în asemănarea cu Dumnezeu Cel în Treime. De aceea, persoana umană are o nostalgie sau tensiune puternică spre comuniune, atât pe orizontală cât şi pe verticală. Posibilitatea unirii cu Dumnezeu a fost afectată prin căderea în păcatul strămoşesc dar, deoarece chipul lui Dumnezeu din om este un dat ontologic, deci nu s-a distrus sau desfiinţat, rămâne posibilitatea restaurării, recreării sau ridicării din nou la comuniunea cu Dumnezeu, la fel ca în starea primordială. CAP.IV. SFINTIREA SI INDUMNEZEIREA OMULUI IV. 1. Mantuirea omului Mântuirea personală a omului, ca insuşire a roadelor răscumpărări şi creştere in Hristos,implică comuniunea existentială a omului cu Hristos,care se realizează numai in Biserică, ca mădular al acesteia prin incorporarea fiecăruia in Hristos prin:Botez,Mirungere si Euharistie şi creştere in Hristos ca mădular al Bisericii(Efes 4,13). Iar Duhul Sfânt este acela care uneşte pe Hristos cu oamenii sau pe oameni cu Hristos, constituind din ei, ca mădulare, un singur trup, Biserica. Duhul Sfant este puterea sfinţitoare, de viaţă – făcătoare şi unificatoare în Biserică şi aceasta pentru că odihneşte, străluceşte şi lucrează din Hristos, Fiul lui Dumnezeu întrupat, în toţi cei cuprinşi de El, prin umanitatea asumată. Duhul Sfânt care coboară la cincizecime în umanitate ca trimis de Fiul de la Tatăl (In.13,26) sau de Tatăl (In.14,26) şi de Fiul întrupat şi prin însăşi coborârea Lui dă existenţă reală Bisericii, ca o comunitate concretă a oamenilor cu întreaga Sfântă Treime. Duhul Sfânt face să se constituie Biserica, întemeiată obiectiv de Hristos, prin faptele Lui mântuitoare,în trupul Lui. Dar Duhul Sfânt rămâne pentru totdeauna în Biserică, iradiind neîncetat din Hristos în cei ce vin la El şi, odată încorporaţi în Hristos, cresc în El. Biserica uneşte în sine tot ceea ce există sau este destinată să unească tot ceea ce există: Dumnezeu şi creaţia. Biserica este trupul sobornicesc, comunitar sau social al lui Hristos în care El se prelungeşte şi lucrează sau care este alcătuit din toţi care s-au încorporat în Hristos prin lucrarea Duhului Sfânt în Taine, după ce au auzit şi primit Cuvântului lui Dumnezeu, întocmai ca aceia „ca la trei mii de suflete care s-au adăugat” apostolilor, ucenicilor şi fraţilor în ziua Cincizecimi (F.A.1,13,14; 2,1-4). Biserica este un trup, un tot, care nu anulează mădularele ei, ci, dimpotrivă, le afirmă reciproc: „Iar voi sunteţi trupul lui Hristos şi mădulare fiecare în parte” (I Cor.12,27) Ca trup al lui Hristos, Biserica nu este suma numerică a membrilor sau mădularelor, ci ea este couniunea cu Hristos, a ipostasurilor create pe care ea le zămisleşte într-o nouă naştere(botezul), le întăreşte şi pecetluieşte cu Duhul lui Hristos (mirungerea) şi le uneşte cu trupul şi Sângele Lui (Euharistia). Hristos este cap al Bisericii şi în sensul că în acest timp, Biserica, trăieşte viaţa Capului, adică viaţa cea nouă după Hristos, în Duhul Sfânt, că Hristos însuşi trăieşte în Biserică şi lucrează în ea, prin Duhul Său, precum şi în fiecare mădular al ei şi că El ne oferă aici, prin Duhul Sfânt, harul dumnezeiesc şi, deci, mântuirea. Viaţa lui Dumnezeu se revarsă şi pulsează în tot trupul, prin Capul acesteia, adică prin Hristos care S-a făcut viaţa noastră, a tuturor (Col.3,4) Umanitatea răscumpărată şi înnoită, prin Crucea şi Învierea lui Hristos, nu se constituie în trup al lui Hristos, adică Biserică, decât prin încorporarea ei activă în Hristos. Dar această încorporare nu poate fi concepută decât ca personală şi aceasta, de ambele părţi. Căci Hristos Se prelungeşte sau extinde personal numai în cei ce vin la El, răspunzând chemării Lui la comuniune cu Dumnezeu, adresată lor prin apostolii Săi şi urmaşii acestora: episcopi şi preoţi: „Mergeţi în toată lumea şi propovăduiţi Evanghelia la toată făptura. Cel ce va crede şi se va boteza, se va mântui; iar cel ce nu va crede se va osândi” (Marcu 16,15-16). Hristos se prelungeşte şi se extinde personal în oameni şi anume în cei care sunt străpunşi la inimă de Cuvântul Său (F.A.2,37), făcându-i mădulare ale Trupului Său, prin botez, mirungere şi Euharistie. Prin aceste Taine au acces oamenii la Hristos, se încorporează în El ca mădular ale Trupului Său, devin Biserica lui Hristos plină de Duhul Lui care se împărtăşeşte ei şi mădularele ei. Prin puterea Duhului Sfânt, Biserica, odată constituită, este susţinută în existenţă ca o comunitate de persoane umane în comuniune de viaţă şi iubire cu Persoanele Sfintei Treimi, căci, El, prin încorporarea oamenilor în Hristos, aduce noi mădulare umane în ea, sădeşte în ele harul şi darurile lui Hristos şi prin aceasta le unifică în Hristos, sfinţindu-le şi dându-le viaţă dumnezeiască din viaţa lui Hristos. Prin puterea Duhului Sfânt curge şi creşte mai departe viaţa cea dumnezeiască în Biserică, dar şi in Biserica însăşi creşte Duhul Sfânt sau, mai exact, Hristos însuşi prin lucrarea Duhului Sfânt întreţine viaţa dumnezeiască în Biserică, adică o menţine în continuare ca Biserică. Dar Duhul Sfânt nu lucrează în Biserică şi în oameni fără colaborare factorului uman. Ca lucrări ale Duhului Sfânt în Biserică sau ale lui Hristos însuşi în Duhul Sfânt, Tainele sunt lucrarea continuă a Bisericii, care prin Duhul Sfant ne face prezent pe Hristos si lucrarile Lui-in Biserica-si in fiecare madular al Trupului Sau Prin Taine deci Biserica, având pe Sfântul Duh în ea de la Cincizecime prin capul ei, Hristos, se umple cu viaţă dumnezeiască a Duhului care vine acum de sus în ea, „reaprinzând” sau „înnoind” legăturile şi „întâlnirile” Bisericii şi credincioşilor cu Hristos. Ca rezultat al Tainelor şi condiţie a propriilor sale Taine, Biserica, aşa cum am spus, este o comunitate sacramentală. Temeiul şi izvorul acesteia este Hristos însuşi care Îşi prelungeşte în Biserică întreita Lui chemare sau slujire prin care ne-a răscumpărat sau mântuit obiectiv, prin organele vizibile ale Preoţiei Sale nevăzute. IV. 2. – Sfintirea si desăvârsirea omului După învăţătura Sfintei Scripturi şi a Sfinţilor Părinţi, harul dumnezeiesc este o energie Dumnezeiască a lui Dumnezeu,care se impărtăşeşte omului prin lucrarea Duhului Sfânt,in Tainele Bisericii. În învăţătura acestora din urmă, între care la Sf. Grigore Palama, găsim formularea cea mai clară: „harul este o energie dumnezeiască necreată, distinctă de Fiinţa divină, dar nedespărţită de Aceasta şi care se împărtăşeşte oamenilor în Biserică de către Duhul Sfânt prin Sfintele Taine, spre mântuire (îndreptare şi sfinţenie) şi creşte în Hristos (îndumnezeire), până la statura deplinătăţii lui Hristos. (Efes.4,13) Fiind energie dumnezeiască izvorâtă din Fiinţa lui Dumnezeu Cel în Treime, necreată şi nedespărţită de Acesta, harul aparţine tuturor Persoanelor Sfintei Treimi, venind de la Tatăl prin Fiul în Duhul Sfânt. De aceea, prin harul dobândit prin Sfintele Taine, credincioşii se unesc cu însuşi Dumnezeu Cel în Treime sfintindu-se continuu in urcusul spre indumnezeire. Întrucât prin Mântuitorul Hristos S-a refăcut legătura harică a omului decăzut cu Dumnezeu Cel în Treime şi întrucât prin omenitatea Lui jertfită, înviată, îndumnezeită şi înălţată la ceruri, se împărtăşeşte oamenilor răscumpăraţi harul dumnezeiesc, aceasta se numeşte harul lui Hristos: „Pentru că legea prin Moise s-a dat, iar harul şi adevărul au venit prin Iisus Hristos (In.1,17). Aşadar, harul sfintitor a lui Dumnezeu este puterea inepuizabilă care ne deschide drumul spre infinitatea comuniunii cu Hristos însuşi şi prin aceasta cu întreaga Sfântă Treime, comuniune deschisă nouă în Hristos din iubire pentru sfintirea noastra. Harul este puntea întinsă spre infinitatea lui Dumnezeu ca persoană sau ca o comuniune treimică de persoane, odată ce Dumnezeu ne-a pus prin har în relaţie cu Sine. Harul dumnezeiesc fixează existenţa noastră şi, prin aceasta implineşte în mod real setea ei după infinitul personal transcendent. Prin har Însuşi Duhul Sfânt, ca ipostas, este prezent în diferite chipuri şi în diferite măsuri în oameni, producând în ei efecte multiple care caracterizează spiritualitatea autentică. Dar prin toate aceste efecte, el îi uneşte tot mai strâns cu Hristos şi prin aceasta le face posibilă împărtăşirea şi îndumnezeirea infinită care este în firea umană a lui Hristos. Acesta din urmă înseamnă prezenţa lui Hristos însuşi în harul care ni se împărtăşeşte prin Duhul Sfânt. Deci, lucrarea Mântuitorului Hristos prin Duhul Sfânt asupra noastră, ne cheamă la o împreună lucrare şi trece la o împreună lucrare cu noi. În lucrare, o persoană se întâlneşte cu cealaltă persoană şi cu celelalte persoane, dar nu numai întâmplător, ci în mod durabil. Duhul Sfânt este activ şi izvor al roadelor ce ni le dă, ca tot atâtea puteri. La baza acestora stau harurile Tainelor. Harurile sunt lucrările fundamentale, săvârşite de Duhul Sfânt în toţi oamenii, pentru mântuirea lor, lucrări ce se imprimă în ei ca puteri. Prin ele Duhul Sfânt uneşte în mod fundamental pe credincios cu Hristos, înzestrându-l cu nişte puteri care-l ridică deasupra puterilor stricate ale naturii lui, sau punându-l pe om în relaţie de conlucrare cu Hristos însuşi, prin actualizarea acestor puteri în lucrări. La începutul tuturor darurilor stă un har primit printr-o Sfântă Taină. Din colaborarea credinciosului cu harul răsar daruri corespunzătoare capacităţilor lui materiale. Harul Mântuitorului Hristos, dăruit prin Sfintele Taine, presupune şi el o pregătire, dar semnificaţia pregătirii stă mai mult într-o asigurare a colaborării viitoare din partea omului. Aşadar sfintirea credinciosului se realizeaza prin pătrunderea lui Hristos în fiecare dintre noi prin Sfintele Taine, îndeosebi prin apele Botezului, prin mirungerea cu Sfântul Mir şi prin împărtăşirea Lui prin Euharistie. „Prin mijlocirea acestor Sfinte Taine, Hristos vine la noi, Îşi face sălaş în sufletul nostru. Se face una cu noi şi ne trezeşte la o viaţă nouă; odată ajuns în sufletul nostru, Hristos sugrumă păcatul din noi, ne dă însăşi viaţa Sa şi din propria desăvârşire. Deci, renaşterea omului în Hristos, adică sălăşluirea lui Hristos în el, se produce prin taina Botezului şi el echivalează cu intrarea omului în trupul tainic al lui Hristos sau în Biserică. „Baia Botezului este începutul şi temelia vieţii în Hristos” sau „baia Botezului nimic alta nu face decât trezeşte în cei spălaţi aceste simţiri şi puteri, : astfel se simte ca al lui Hristos (Rom.14,8 şi începe viaţa cea întru curăţire a omului din puterea lui Hristos sălăşluit în El. Prin Taina Sfântului Botez începe o viaţă nouă în om, o viaţă orientată spre evitarea păcatelor şi spre săvârşirea binelui sau a voii lui Hristos, o înaintare cu Hristos în relaţia de iubire nesfârşită. Mântuitorul Hristos prezent în noi de la Botez, conduce cu putere nu numai străduinţa noastră după împodobirea cu virtuţi, deci nu numai lucrarea pozitivă de fortificare prin voinţa omului nou în Hristos, ci şi pe cea negativă, de omorâre a păcatului, de slăbire, tot prin voinţă a omului vechi. Căci omul nou în Hristos nu creşte şi nu se extinde în noi, decât în măsura în care cedează şi se micşorează omul cel vechi. Moartea împreună cu Hristos şi după Botez este aspectul negativ al ascezei, este lupta împotriva omului vechi al păcatului; învierea cu Hristos este aspectul pozitiv al ascezei noastre, este creşterea omului cel nou al virtuţilor. Astfel înţelege spiritualitatea ortodoxă asceza, ca o continuare şi actualizare a Botezului, prin eforturile personale continui. În Botez se face prima „unire” a noastră cu Hristos, dat o „unire” care ne pregăteşte pentru unirea deplină din Sfânta Euharistie prin faptul că purifică şi spală „mireasa” (sufletul) pentru unirea cu Mirele, în Euharistie. Dar, nu numai Taina Botezului şi cea a Sfintei Euharistii, ci toate Tainele împărtăşesc harul Duhului Sfânt, fiindcă în toate se află Mântuitorul Hristos şi lucrează Duhul Său. Dar, în fiecare din cele Şapte Sfinte Taine, Mântuitorul Hristos se află de faţă şi lucrează în alt chip. Acelaşi lucru şi cu Harul dumnezeiesc care ni se împărtăşeşte prin Sfintele Taine: acesta este unul şi acelaşi, emanând din fiinţa lui Dumnezeu Cel în Treime de la Tatăl, prin Fiul, în Duhul Sfânt, dar având o multiplă lucrare în fiinţa noastră. Aşadar, lucrarea specifică a Sfântului Duh în Biserică, prin energiile dumnezeieşti necreate, în Sfintele Taine şi efectul ontologic al acesteia, formează specificul spiritualităţii ortodoxe, care îi dă o notă aparte, comparativ cu spiritualitatea apuseană. Credincioşii nu sunt elemente pasive în obştea Bisericii, ci împreună lucrători cu preoţii pentru mântuirea lor, dar după măsura darului primit de ei, silindu-se să cunoască şi să aprofundeze adevărurile de credinţă, să se purifice de patimi şi păcate, dăruindu-se lui Dumnezeu ca făpturi noi în Hristos şi împlinind poruncile Bisericii şi Cuvântul lui Dumnezeu în general într-o viaţă creştină şi socială, mărturie a dreptei credinţe propovăduite de Biserică.- IV. 3. - Indumnezeirea omului Indumnezeirea este desăvârşirea şi deplina pătrundere a omului de Dumnezeu, dat fiind că in alt chip el nu poate ajunge la desăvârşire si la deplina spiritualizare.Păcatul a ştirbit si a inlăntuit, intr-o mare măsură, puterile firii omeneşti. Noi nu cunoastem puterile de care e capabilă firea noastră. Invidia, grija şi ura din noi paralizează elanurile firii noastre, dar orice ieşire din egoismul nostru păcătos, dezlăntuie in noi puteri nebănuite. Dacă starea aceasta in care a aruncat păcatul firea omenească este o stare contrară firii, noi putem spune că prima treaptă la care se ridică firea omenească este aceea de natură pură Dar concret, nu se poate distinge o stare de natură pură pentru că la această stare nu se poate ajunge doar prin efortul propriu, ci numai prin colaborarea cu puterile dumnezeiesti. Indumnezeirea in sens larg incepe de la Botez, intinzându-se de-a lungul intregului urcuş spiritual al omului, in care sunt active si puterile lui, adică de-a lungul purificării de patimi, al dobândirii virtutilor si al iluminării. lar dacă in acest urcuş puterile naturale ale omului sunt in continuă creştere, ca să-şi ajungă apogeul in clipa când au ajuns apte de a vedea lumina dumnezeiască, primind ca putere văzătoare lucrarea Duhului Sfânt, am putea spune că indumnezeirea prin care se realizează această dezmortire si creştere coincide cu procesul dezvoltării puterilor umane până la limita lor, sau cu deplina realizare a naturii omeneşti, dar şi cu depăşirea lor nesfârsită prin har. /Căci indumnezeirea nu se opreşte niciodată, ci ea continuă şi dincolo de limita ultimă a puterilor naturii umane, la infinit. Pe aceasta din urma am numi-o indumnezeire in sens restrâns. Astfel, dacă indumnezeirea in sens larg inseamnă ridicarea omului până la nivelul cel mai inalt al puterilor sale naturale, sau până la realizarea deplină a omului, intrucât in tot acest timp se află in el activă si puterea dumnezeiască a harului, indumnezeirea in sens strict cuprinde progresul pe care-1 face omul dincolo de limita puterilor sale naturale, dincolo de marginile naturii sale, in planul dumnezeiesc mai presus de fire. Sfantul Maxim Mărturisitorul spune in mod limpede că puterile naturale ale omului incetează atunci cand a ajuns la limita lor, la vârsta plinătătii lui Hristos. Până atunci, e hrănit cu un fel de hrană, am zice cu hrană finită, pe care o poate dumica cu puterile lui, cu virtuti si contemplatii, cu cele de la mijloc, cum ar zice tot el. Dupa aceea, e hrănit cu "hrană nestricăcioasă", adica cu Dumnezeu insusi. Atunci devine omul dumnezeu Aceste două feluri de indumnezeire se deosebesc, dar intre ele există totuşi o continuitate ca intre două etape ale aceluiaşi urcuş, deşi pentru trecerea de la prima etapă la a doua e necesar un salt, intrucât in prima etapă lucrează si omul, dar in a doua, numai Dumnezeu. Dacă in cursul urcuşului spiritual al omului, până la dezvoltarea deplină a puterilor sale naturale prin colaborarea lor, harul dumnezeiesc n-ar da alt ajutor decât pe acela ca puterile naturale ale omului să se dezvolte până la limita lor, aproape că ar fi neidreptătită numirea de indumnezeire pentru acest proces, desi el se realizează cu concursul puterii dumnezeiesti. Dar cum harul produce in om, chiar in cursul acestui urcuş, si efecte care depăşesc limita naturii pure, acesta e un motiv si mai important pentru care nu se poate refuza numele de indumnezeire nici urcuşului spiritual al omului dinainte de atingerea limitelor ultime ale puterilor sale naturale. Pe de altă parte, am văzut in capitolele anterioare că incetarea activitătii naturale a puterilor spirituale ale omului nu inseamnă o oprire totală a oricărei activitati si a oricărei dezvoltări a lor. Ele continuă să lucreze, dar nu prin faptul că ar mai putea pune la contributie resursele lor naturale, ci exclusiv prin faptul primirii energiei dumnezeiesti. Intr-un fel oarecare, omul rămâne activ, dar e activ ca primitor al puterii mereu sporite a lui Dumnezeu. De aceea, indumnezeirea e considerată totuşi ca o experientă de care numai omul e capabil. lar receptarea aceasta a omului face parte dintr-o dezvoltare fără sfârşit, care, deşi nu inseamna o creştere a puterii de activitate naturală, sau o lărgire a naturii umane ca izvor intrinsec de putere si activitate, inseamna totusi o crestere a puterii sale perceptive, a puterii de a primi si de a folosi in tot mai largă masură energiile divine. CAP. V. URCUSUL DUHOVNICESC SI IMPLICATIILE ACESTUIA În spiritualitatea ortodoxă marile etape ale vieţii duhovniceşti sunt în număr de trei: purificarea continuă de patimi şi creşterea prin virtuţi; iluminarea în contemplarea lui Dumnezeu în creaţie; înţelegerea duhovnicească a Scripturii; creşterea tot mai mult în Hristos şi unirea tot mai strânsă cu El pe calea rugăciunii şi a iubirii şi îndumnezeirea. In împărţirea din punct de vedere teoretic a etapelor vieţii duhovniceşti, se adoptă, în general, clasificările Sfinţilor Părinţi şi scriitori duhovniceşti ai răsăritului ortodox, care au tratat în operele lor filocalice, în mod divers, despre probleme de fond legate de spiritualitatea ortodoxă. Treptele urcuşului duhovnicesc, într-o expunere clară şi într-o concepţie originală, le aflăm la Sf. Maxim Mărturisitorul. Acesta vorbeşte, mai întâi, de două trepte, apoi de trei trepte: făptuire, contemplaţie naturală sau filosofie morală, teologică mistică. Dintre cele trei trepte, prima treaptă este aceea a începătorului, care trebuie să se străduiască a se desprinde în virtuţi. Virtuţile sunt în număr de şapte. La începutul lor stă credinţa, la sfârşit iubirea, precedată imediat de nepătimire. Iubirea centrează în ea toate virtuţile şi trece pe om la cunoaştere sau contemplaţie. Ţinta virtuţilor sau a strădaniilor din prima treaptă este eliberarea de patimi sau nepătimirea. Virtuţile combat patimile şi astfel slujesc indirect spiritului, constituind o treaptă către ţelul din urmă, care este cunoaşterea. Treapta a doua se numeşte a contemplaţiei, deşi Sf. Maxim, după cum am văzut, nu foloseşte acest cuvânt în sens unic, ci îi dă mai multe sensuri, după obiectul la care se referă. În general însă acest obiect este aproape totdeauna o creatură. Numai rar, şi atunci când împarte urcuşul în două trepte şi nu în trei, Sf. Maxim înţelege prin ea şi contemplaţia tainică, ce se referă la Dumnezeu în mod nemijlocit. Când însă împarte acest urcuş în trei trepte, contemplaţie constituind treapta a doua, aceasta însemnează aproape totdeauna exclusiv contemplaţia orientată spre făptuiri. În acest înţeles, contemplaţia are ca obiect „raţiunile” din făpturi. Prin ea omul dobândeşte o privire spirituală a raţiunilor din lucrările create; prin ea natura îi este omului un: pedagog, un îndrumător spre Dumnezeu. Treapta a treia, a cunoaşterii tainice, nu se mai ocupă cu „raţiunile” din lucruri, ci cu Dumnezeu însuşi. Obiectul ei este dumnezeirea preasfântă şi prea fericită, supranegrăită, supranecunoscută şi mai presus de toată infinitatea. Cunoaşterea aceasta a lui Dumnezeu este un extras al dragostei, care persistă nemişcat într-o aţintire către Dumnezeu. Ea se obţine în starea de îndumnezeire a omului, sau în unire a lui Dumnezeu. V. 1. – Asceza: purificarea de patimi si cresterea in virtuti Tot ce realizează omul în viaţa sa pământească, prin credinţa lui Dumnezeu Cel în Treime şi fapte bune, ajutat de harul dumnezeiesc, este spre progresul său spiritual, deci spre mântuirea şi îndumnezeirea lui. Căci scopul vieţii creştine constă în preamărirea lui Dumnezeu, cunoaşterea şi unirea tainică cu El în iubire, într-un progres infinit, în har, fără a se confunda cu fiinţa Sa, deci dobândirea împărăţiei cerurilor, cea a Binelui absolut. Din relaţia specială a creştinului cu Dumnezeu şi cu semenii săi, precum şi cu întreaga creaţie şi lume este conturbată de mulţimea patimilor care asaltează pe om, pun stăpânire pe el şi-i alterează comuniunea cu ceea ce are în jur. Patimile sunt expresii ale răului în viaţa creştină. Răul este un act al cărui conţinut constă într-o folosire a puterilor firii umane, contrar acesteia, despre care Sf. Maxim ne încredinţează: „Răul este abaterea lucrării puterilor sădite în fire, de la scopul lor. Mai ales după ce s-a produs sau cei ce l-au produs s-au obişnuit cu producerea lui, răul în toată simţirea şi în toată puterea cugetătoare şi aşa a îmbrăţişat cunoştinţa compusă şi pierzătoare, producătoare de patimi, a celor sensibile. Răul intrat în existenţă prin libertatea de voinţă, a primilor îngeri decăzuţi, pe urmă a protopărinţilor care au înclinat spre rău prin mândrie, „izvorul tuturor relelor” (Iisus Siroh, 10,13), slăbeşte fiinţa omului şi o perverteşte, manifestându-se în pasiunile produse de actele contrare binelui şi deci lui Dumnezeu, Binele suprem.Ce este patima? (efectele cu care ne nastem:de mancare,bautura,de odihna,inclusiv cele legate de sex,satisfacute peste limite,duc la patimi. Patimile se nasc şi cresc în om prin contribuţia tuturor facultăţilor sufletului, nu numai prin simţurile întoarse spre plăcerile vieţii, facultăţile sufleteşti având o activitate greşită, ceea ce aduce o boală, o morbiditate spirituală în toată fiinţa omului. Patimile, punând stăpânire pe om, marchează o întoarcere a acestuia spre exterior, spre vieţuire după simţuri, o ieşire a fiinţei lui din zona adevărurilor ontologice, din legătura cu izvoarele existenţei, într-o non-existenţă, de la care îi vine, când se trezeşte din ameţeala patimii, doar senzaţia de gol, de fals, de efemer al existenţei, de nimicie dominantă, aspecte analizate şi reliefate cutremurător de un Heidegger sau în gândirea existenţialistă a lui Sartre. Patimile se repartizează predominant pe una sau pe alta din cele trei facultăţi ale sufletului, pe când trăirea spirituală paralizează toate puterile sufletului, şi raţiunea şi simţirea şi voinţa, obosind şi uzând în acelaşi timp şi fiziceşte pe cel împătimit. Acestea vin adesea şi peste cei care au progresat în viaţa duhovnicească. Dar aceştiaies din această situaţie fiindcă le sunt cunoscute metodele eliberării din ea şi au o voinţă suficient de fermă pentru a rezista. Credinţa în care s-au adâncit nu-i lasă să cadă în disperare, ştiind că Dumnezeu este aproape de tot cel care crede în El. Orice patimă începe printr-o momeală care este prima apariţie în conştiinţă a unei dorinţe rele. La început, momeala nu dispune de putere, ci se prezintă ca un gând simplu de care ia act conştiinţa. Dar dacă nu e înăbuşită la timp, prin reacţia noastră hotărâtă, momeala câştigă în intensitate, încât cu greu i se mai poate rezista. De aceea, Părinţii filocalnici cer luminarea şi adunarea minţii din împrăştierile ei prin rugăciune, priveghere şi lectură ziditoare. Aceasta este şi o lucrare a voinţei. De altfel, lucrarea voinţei ni se prezintă într-o împletire organică cu lucrarea minţii, în opera de refacere a omului, în analogie cu faptul căderii lui în păcat, când au conlucrat deopotrivă cauze morale şi intelectuale. Curăţirea de patimi (asceza) în vederea obţinerii desăvârşirii în Hristos, este cerută de însăşi viaţa creştină autentică, ca premisă a vieţii şi fericirii veşnice, de comuniune cu Dumnezeu. La aceasta nu se poate ajunge prin realizarea unei stări neutre a sufletului, ci înlocuind patimile cu virtuţile ce sunt cerute în mod logic de o viaţă moral-duhovnicească adevărată. În spiritualitatea ortodoxă sunt scrieri, mai vechi şi mai noi, dedicate în special metodei de purificare treptată de patimi prin cultivarea virtuţilor corespunzătoare. Deşi aceste scrieri au în vedere, în primul rând pe monarhi, ele reprezintă un interes deosebit şi pentru creştinii obişnuiţi, spre a-şi conforma viaţa lor voii lui Dumnezeu, ca să dobândească mântuirea, prin fapte şi virtuţi morale. Din analiza patimilor în sine şi din modul lor de a se stârni şi naşte, momentul decisiv în care au un efect, deci o trebuinţă firească, devine patimă, este acela în care raţiunea slăbeşte, devine labilă, alunecând în direcţia poftei trezite în noi. Raţiunea se învoieşte acum – cu gândul la păcat – cu momeala. De aici urmează că prima grijă, în autocontrolul nostru spiritual, este de a fixa raţiunea într-o atitudine fermă, adunându-ne din risipirile ei. Aceasta se face prin credinţă şi este valabilă pentru toate categoriile şi stările de credincioşi, preocupaţi de urcuşul duhovnicesc V. 2. - Contemplarea lui Dumnezeu în făpturile Sale Îndumnezeirea omului în Hristos presupune o crestere continua printr-un cumul de acte de credinţă şi de fapte bune, cu ajutorul harului dumnezeiesc în vieţuirea noastră pe pământ. In sens restrans indumnezeirea se continua si dupa moarte,dar fara contributia omului,ci harul este cel ce lucreaza indumnezeirea,adica patimim indumnezeirea cum spune Sf.Maxim Marturisitorul. Deci indumnezeirea in sens larg:colaborarea omului cu harul dumnezeiesc pentru curatire de patimi siimpodobire in virtuti,crestere in virtuti princontemplarea lui Dumnezeu si apoi unirea in har si in iubire cu Dumnezeu. Păcatul strămoşesc a ştirbit şi a înlăturat într-o mare măsură puterile firii omeneşti. Noi încă nu cunoaştem exact toată amploarea puterilor de care este capabilă firea noastră. De la această stare, contrară firii, omul nu se poate ridica, prin refacere, la starea de natură adevărată. Lupta omului îndreptat pentru slăbirea acestei obişnuinţe iraţionale, de suprafaţă, începută chiar de la Taina Sfântului Botez şi continuă cu ajutorul harului primit la săvârşirea acestei Taine, stă chiar la începutul desăvârşirii şi îndumnezeirii firi umane. Cu puterea şi lucrarea Duhului Sfânt, firea se poate menţine în starea ei adevărată sau altfel spus, numai în măsura în care este pătrunsă şi hrănită de harul dumnezeiesc, natura omului se poate menţine ca natură adevărată. În cursul procesului de îndumnezeire, multă vreme omul credincios nu a atins încă, în multe privinţe, nivelul de sănătate deplină a naturii sale, dar, în alte privinţe, a depăşit, prin harul dumnezeiesc, nivelul pur natural. De aceea, lumina luminează mult timp şi în întuneric. Omul cel nou creşte în luptă cu rămăşiţele omului vechi. Astfel, având în el gemenele omului nou, credinciosul duce, de la Botez, pe de o parte o viaţă supranaturală, iar pe de altă parte şi una subnaturală. O primă etapă a îndumnezeirii începe de la Botez, întinzându-se de-a lungul întregului urcuş duhovnicesc al celui ce crede în Hristos, în care sunt active şi puterile lui naturale, susţinute însă de harul duhovnicesc, adică de-a lungul purificării de patimi, al dobândirii virtuţilor contrare patimilor şi a iluminării. Dacă în acest urcuş duhovnicesc al omului credincios puterile sale naturale se află în continuă creştere, ca să-şi ajungă apogeul, în clipa când au devenit apte de a vedea lumina duhovnicească, primind ca putere văzătoare lucrarea Duhului Sfânt, am putea spune că îndumnezeirea, prin care se realizează această trezire la viaţă, şi creştere, coincide cu procesul dezvoltării puterilor umane până la limita lor sau cu deplină realizare a naturii omeneşti dar şi cu depăşirea lor nesfârşită prin harul dumnezeiesc. Etapa îndumnezeirii în sens larg este, în primul rând, o refacere ontologică a firii umane, o înaintare dinamică, prin ajutorul harului, spre firea umană cea adevărată şi în acelaşi timp, o întărire şi o creştere a acestei firi. Într-o astfel de fire, credinţa devine o forţă dinamică, întretăiată de o iubire tot mai mare faţă de Dumnezeu şi prin aceasta faţă de semeni. Credinţa şi iubirea se cer arătate în fapte concrete: virtuţi şi fapte bune, iar acestea din urmă, prin harul duhovnicesc care le susţin, sunt deschise spre Dumnezeu şi spre semeni, spre întâlnirea cu Dumnezeu şi cu semeni. Credinţa şi iubirea se cer arătate în fapte concrete: virtuţi şi fapte bune, iar acestea din urmă prin harul dumnezeiesc care le susţine, sunt deschise spre Dumnezeu şi spre semeni, spre întâlnirea cu Dumnezeu şi cu semenii Dar nu este suficientă o singură deschidere şi nici o singură întâlnire. De aceea, credinciosul simte nevoia unei deschideri şi întâlniri permanente, realizate prin credinţă şi iubire, prin credinţă şi fapte şi prin virtute ale iubirii, valorificând puterile sale naturale până la nivelul lor cel mai înalt, aşa cum spune Sf. Maxim: „Dacă suntem după chipul lui Dumnezeu, să devenim ai noştri înşine şi ai lui Dumnezeu, mai bine zis numai al lui Dumnezeu singur şi întreg nimic pământesc în noi, să ne apropiem întregi de Dumnezeu şi să devenim dumnezei, primind din Dumnezeu o existenţă de dumnezei”. Dar îndumnezeirea nu este socotită niciodată încheiată în spiritualitatea ortodoxă. Ea continuă şi dincolo de limita ultimă a puterilor, la vârsta plinătăţii lui Hristos. Până atunci este hrănit cu un fel de hrană pe care o poate asimila cu puterile lui, cu virtuţile şi contemplări. După aceea este hrănit cu „hrană nestricăcioasă”, adică cu Dumnezeu însuşi. În spiritualitatea ortodoxă nu se face o ruptură între cele două etape ale îndumnezeirii, între ele există o continuitate deşi în prima lucrează omul cu puterile sale, ajutat de harul dumnezeiesc iar în a doua etapă lucrează numai Dumnezeu. Omul credincios şi înduhovnicit are activitate în continuare, deoarece puterile sale naturale primesc energiile dumnezeieşti necreate. Într-un fel oarecare, omul rămâne activ, dar este activ ca primitor al puterii mereu sporite al lui Dumnezeu, ceea ce face ca numai omul să fie capabil de această experienţă. V. 3. – Unirea mistică a omului cu Dumnezeu în iubire si har Ea este dată virtual în justificarea ca act de clipă sau moment, nu atât ca ştergere reală definitivă a păcatului strămoşesc ci a eventualele păcate personale, precum şi a vinei şi stricăciunilor aduse de acesta, cât mai ales în starea de făptură nouă, întărită cu darurile Duhului şi unită total cu Hristos. Dar îndumnezeirea omului este o stare de durată, şi anume realizându-se pe pământ, în Biserică şi durând, după moartea fizică a omului, în veşnicie. Ca rezultat şi ţintă a creştinului este viaţa veşnică de comuniune cu Dumnezeu în împărăţia cerurilor. Calea îndumnezeirii omului în Hristos este drumul realizării progresive şi cât mai depline a asemănării omului cu Dumnezeu până la statura deplinătăţii bărbatului Hristos (Efes.4,13) Dumnezeu – Omul, stând pe scaunul slavei de-a dreapta Tatălui ca Unul dintre noi, fiind însă Dumnezeu – Omul. Îndumnezeirea omului este dată virtual în însăşi îndumnezeirea firii umane din Iisus Hristos. Dumnezeu s-a făcut om, ca omul să poată deveni „dumnezeu”. Aceste cuvinte pline de esenţă, pe care le găsim pentru prima dată la Sfântul Irineu , revine în scrisul Sf. Atanasie cel Mare, ale Sf. Grigorie Teologul, al Sf. Grigorie de Nyssa şi apoi frecvent, în scrierile lui Dionisie Pseudo – Areopagitul, ale Sf. Maxim Mărturisitorul, Nicolae Cabasila ş.a. Ea a fost făcută posibilă de marea Kenoză răscumpărătoare a Fiului lui Dumnezeu, care s-a întrupat făcându-se om adevărat, între toate asemenea nouă, afară de păcat (Filip,2,6-10), rămânând însă ceea ce era din veci, Dumnezeu adevărat. Îndumnezeirea firii umane din Iisus Hristos a fost dată, pe de o parte, în însăşi întruparea Cuvântului, cu puterea Duhului Sfânt, din Sfânta Fecioară Maria (Lucal, 35), iar pe de altă parte se poate vorbi şi de un crescendo în realizarea acesteia. Mai exact, firea umană a lui Hristos este treptat străbătură de viaţă şi lucrarea Duhului, sau treptat ne-o arată Hristos Însuşi, ca fiind străbătută de Dumnezeire. Deci, într-un fel, toată îndumnezeirea firii umane este dată potenţial de Întrupare, dar tot aşa de corect este când se spune că Întruparea este începutul mântuirii şi îndumnezeirii, care se realizează plenar pe Cruce şi în Învierea din morţi. Înălţarea la ceruri întru slavă a lui Hristos este dovada, pentru toţi, a îndumnezeirii plenare a firii umane a lui Hristos. În îndumnezeirea firii umane a lui Hristos este realizată obiectiv, dar virtual şi îndumnezeirea firii umane a tuturor oamenilor, pe care trebuie să ne însuşim fiecare personal şi să realizăm în propria noastră persoană. Începutul şi puterea îndumnezeirii omului sunt legate atât de Întruparea Fiului cât şi de Crucea şi Învierea Sa din morţi. De aceea, pentru a ne uni cu Hristos va trebui să trecem prin toate câte a trecut Hristos, propria lui umanitate,care este umanitatea noastră a tuturor, să răbdăm şi să suferim şi noi câte a răbdat şi suferit El. Adică să înaintăm de la naşterea în Duh, dobândită la Botez, ajutaţi de harul şi darurile Duhului, dobândite în Taina Mirungerii, prin unirea tot mai strânsă cu El dobândită în Sfânta Euharistie, spre Crucea şi Învierea Sa, murind total păcatului şi înviind cu Hristos pentru a fi şi rămâne în veac în comuniunea de viaţă dumnezeiască cu Hristos. În faţa noastră stăruie acelaşi drum a lui Hristos cu deosebire că, în timp ce El coboară, noi trebuie să urcăm, dar urcăm cu El. În raport cu îndreptarea (justificare) propriu-zisă, îndumnezeirea firii noastre umane este coronamentul acesteia, este starea de mărire sau slavă a omului îndreptat în Hristos, care constă în creşterea omului în Hristos până la vârsta deplinătăţii lui, prin aceleaşi condiţii ca înnoirea şi sfinţirea de durată, adică prin Har, credinţă şi fapte bune. Desigur, îndumnezeirea firii umane este mai mult decât înnoirea ei şi chiar decât sfinţirea ei pe trepte începătoare. Îndumnezeirea omului în Hristos presupune un crescendo niciodată încheiat, printr-un cuantum de acte de credinţă şi de fapte bune, cu ajutorul harului dumnezeiesc în scurta noastră viaţă de pe pământ. La Botez, voinţa este prima putere a firii noastre care a primit lumina şi întărirea noastră spirituală a Cuvântului sau a Logosului dumnezeiesc întrupat şi fără de păcat, sau pe Duhul Lui ca împreună subiect al ei, după ce mai înainte acelaşi Duh acţionase asupra ei din afară. Iar aceasta înseamnă că în intimitatea ei ultimă, de ordin raţional-personal, firea noastră umană s-a eliberat, la Botez, de puterea neraţională contrară şi subpersonală a păcatului, rămânând însă în ea slăbiciunea obişnuinţelor iraţionale de suprafaţă. Lupta omului îndreptat pentru slăbirea si nimicirea acestor patimi si obişnuinţe iraţionale de suprafaţă începută chiar din Taina Botezului şi continuată cu ajutorul harului Botezului, stă chiar la începutul desăvârşirii şi îndumnezeirii firii umane. Această luptă este egală cu acţiunea de personalizare şi raţionalizare deplină a firii, după ce prima afirmare a persoanei a avut loc la Botez. Lupta în continuare împotriva slăbiciunilor firii care o duc uşor spre păcat, este o întărire progresivă a caracterului personal al omului. (120) La rândul ei, personalizarea înseamnă o imprimare tot mai deplină a chipului lui Hristos în persoana omului, cerând acestuia din urmă o comuniune tot mai strânsă cu Hristos. Prin comuniune cu Hristos, subiectul uman devine deplin deschis altor subiecte, adică celorlalte subiecte umane, aşa cum Hristos, având în Sine firea umană, este deschis persoanelor umane, nu numai, ca Dumnezeu, ci şi ca om. Astfel, prin participare deplină la Hristos, creştinul devine deplin persoană, adică fiinţă deplin comunitară, eliberată de închisoarea pasiunilor egoiste. Aceasta este îndumnezeirea omului chiar de la începuturile ei mai riguros conturate. Accesul tot mai deplin la comuniune cu Hristos şi personalizarea progresivă a creştinului, arată în deschiderea lui, de asemenea, progresivă spre Dumnezeu şi spre semeni, adică spre celelalte persoane umane în fapte de iubire şi slujire, sunt însă lucrarea Duhului Sfânt. Îndumnezeirea este de la început şi până pe cele mai înalte trepte ale ei o participare a omului la viaţa Duhului, o împregnare a omului de energiile necreate,împărtăşite lui de către Duhul Sfânt, în Tainele Bisericii. Viaţa duhovnicească se deschide nouă prin lucrarea Duhului Sfânt, „Căci El se identifică tainic cu persoanele umane, deşi rămâne neîmpărtăşabil; El se substituie, ca să zic aşa, nouă înşine – căci El este Acela care strigă în inimile noastre „Avva Părinte”, după cuvântul Sf. Apostol Pavel (Rom.8,15). Duhul Sfânt se ascunde ca Persoană înaintea persoanelor create cărora El le împărtăşeşte harul. În El, voinţa lui Dumnezeu nu mai este exterioară nouă; ea ne conferă harul prin interiorul nostru, manifestându-se în persoana noastră însăşi, aşa cum voinţa noastră umană să rămână în acord cu voinţa divină şi să coopereze cu ea, dobândind harul şi făcându-l ca fiind al nostru. Aceasta este calea îndumnezeirii, legată de prezenţa şi lucrarea Duhului Sfânt în inimile noastre. Dar Duhul Sfânt lucrează îndumnezeirea noastră din Hristos Însuşi asupra celor încorporaţi în El. Aceasta înseamnă că totul se petrece în Biserică prin Hristos în lucrarea Duhului Sfânt. Dar nu fără noi, adică nu fără credinţă şi mărturia sau roadele acesteia care sunt faptele bune şi mulţimea virtuţilor prin care arătăm însăşi prezenţa lucrătoare a lui Hristos în noi. Îndumnezeirea este desăvârşirea şi deplina pătrundere a omului de către Dumnezeu, întrucât în alt chip, nu poate ajunge omul la deplina desăvârşire şi spiritualizare. Păcatul a ştirbit şi înlăturat puterile firii umane. Noi nu cunoaştem exact întreaga amploare a puterilor de care e capabilă firea noastră. Ştim însă că invidia, grija prea mare pentru cele ce întreţin viaţa noastră pământească şi ura paralizează elanurile omului spre înălţimi. De aceea, ca primă expresie a îndumnezeirii omului am putea spune că, teoretic, este refacerea naturii adevărate a omului, prin îndepărtarea stării contrare firii. Dar, concret, refacerea firii nu se poate realiza prin puterile ei, ci numai prin colaborarea cu harul dumnezeiesc. Tot cu puterea şi lucrarea Duhului Sfânt, firea se poate menţine în starea ei adevărată, sau altfel spus, numai în măsura în care este penetrată şi hrănită de harul dumnezeiesc, natura omului se menţine ca natură adevărată. În cursul procesului de îndumnezeire, multă vreme omul nu a atins încă, în multe privinţe, nivelul de deplină sănătate al naturii sale, dar, în alte privinţe, a depăşit, prin harul dumnezeiesc nivelul pur natural. De aceea, lumina luminează mult timp şi în întuneric. Omul cel nou creşte în lupta cu rămăşiţele omului vechi. Astfel, având în el germenele omului nou, omul duce după Botez, pe de o parte o viaţă supranaturală iar pe de altă parte încă şi una subnaturală. Îndumnezeirea firii umane începe încă de aici, de pe pământ, în Biserică, omul deschizându-se lucrării harului dumnezeiesc prin credinţă şi conlucrând cu harul în tot ceea ce întreprinde pentru mântuirea sa personală, adică în virtuţile şi faptele săvârşite. În spaţiul vieţii pământeşti, credinciosul îşi lucrează mântuirea şi se îndumnezeieşte cu ajutorul harului dumnezeiesc, iar după moarte, pătimeşte îndumnezeirea prin har, cum zice Sf. Maxim, adică este continuată exclusiv de harul dumnezeiesc. Îndumnezeirea e trecerea omului de la lucrările create la cele necreate, la nivelul energiilor divine. Numai de acestea se împărtăşeşte omul, nu de fiinţa dumnezeiască. Aşa se explică cum omul asimilează tot mai mult din energiile divine, fără ca această asimilare să termine vreodată, întrucât nu va ajunge niciodată să asimileze însuşi izvorul acestor energii, adică fiinţa divină, ca să devină Dumnezeu după fiinţă. CAP. VI. - TRAIREA DUHOVNICEASCA SI PARTICIPAREA OMULUI LA VIATA SEMENILOR Spiritualitatea ortodoxă, având în centrul ei îndumnezeirea celui ce crede în Hristos, implică unirea acestuia cu Dumnezeu în Hristos, prin Duhul Sfânt şi progresul în această unire până la statura bărbatului desăvârşit, care nu se poate realiza decât în comuniunea deplină în viaţă şi iubire cu Dumnezeu, Creatorul său şi cu semenii, de aproape sau de departe. Toţi oamenii sunt „darul lui Dumnezeu”, acest dar trebuie făcut vizibil prin creşterea, progresul şi înaintarea spre desăvârşirea în Hristos. Acest drum este lung şi nu poate fi parcurs fără comunicarea cu lumea, deci în egoism, ci în comuniune, în deschidere, în dialog de iubire cu Dumnezeu şi cu semenii, deoarece omul a fost creat de Dumnezeu ca persoană dialogică, intercuvântătoare, deci cu un profund caracter comunitar-sobornicesc. Astfel, comuniunea de viaţă şi iubire, luând ca model comuniunea desăvârşită din sânul Persoanelor Sfintei Treimi, stă la baza vieţii lui Hristos. Adevărata viaţă a creştinului ortodox este viaţa în Hristos, în comuniune cu Dumnezeu şi cu semenii, izvorând din iubire care înseamnă tendinţa persoanei purtătoare de valori spre o altă persoană purtătoare de valori, reciprocă dăruire de sine, ieşire din sine şi revărsarea spre altă persoană, îmbogăţire spirituală reciprocă. Persoana umană care nu este în iubire şi nu contribuie prin ea la sporirea comuniunii, considerată şi ca dat antologic, inerent persoanei umane, izvorând din profunzimile spiritului, acela îşi periclitează mântuirea, obţinerea vieţii veşnice. Ontologic, persoana umană are un profund caracter comunitar – sobornicesc în iubire. Această unitate a firii umane s-a fărâmiţat din cauza mândriei, a egoismului, unitate pe care o restaurează Mântuitorul Hristos prin Duhul comuniunii. De aceea, persoana umană are nevoie de comuniune cu altele, fiindcă firea umană din fiecare se cere întregită prin experienţa şi lucrarea altora. Oamenii se întregesc şi se îmbogăţesc sufleteşte printr-o reciprocă şi intensă dăruire şi primire de experienţă. În toate cazurile fericirea rezidă în trăirea acelui plus pe care-l oferă Koinonia. Idealul moral pe care creştinul ţine să-l împlinească în darul trăirii sale spirituale este realizarea comuniunii celei mai intime cu Dumnezeu şi cu semenii în iubire. Creştinul care vieţuieşte cu Hristos, prin Hristos şi în Hristos, întreţine raporturi bune cu semenii săi, este un factor de progres şi de pace şi lucrează pentru binele obştesc, prin aceasta întreţinând relaţia dialogică cu Dumnezeu Cel în Treime, deci cunoscându-L într-un dialog al iubirii, cunoaşterea fiind într-o anumită măsură sinonimă cu mântuirea. Deci, creştinul adevărat, omul duhovnicesc are ca dar ontologic această tendinţă nesfârşită de comuniune în iubire cu Dumnezeu, cu semenii săi şi cu lumea înconjurătoare. Această relaţie Dumnezeu – om – lume, nu poate fi disociată pentru cel ce caută să ajungă pe culmile trăirii duhovniceşti, deci la cunoaşterea lui Dumnezeu în comuniune nesfârşită, într-o mişcare continuă spre scopul pentru care a fost creat omul. De aceea, mişcarea este socotită caracteristică ontologică a creaţiei în procesul desăvârşirii în Hristos, bazată pe iubire şi comuniune. Aceasta întreţine relaţia specială, dialogică a omului cu Dumnezeu şi cu semenii şi-l orientează eshatologic. Cel ce crede în Dumnezeu şi doreşte să realizeze desăvârşirea nu-şi poate atinge scopul dacă disociază între cele trei realităţi distincte: Dumnezeu - om – lume. De aceea, el nu se poate numi creştin adevărat, om duhovnicesc sau trăitor autentic al învăţăturii creştine, Omul duhovnicesc nu se poate retrage de la viaţa lumii pe motiv că toată viaţa lui, din momentul luării hotărârii, şi-o va dedica numai lui Dumnezeu, rugăciunii către El, ascultării faţă de El sau contemplării Lui. În relaţie cu ceilalţi semeni nu a realizat nimic. În faţa lui Dumnezeu nu ne putem mântui de unul singur, în mod egoist, ci împreună cu ceilalţi semeni ai noştri. Dacă am fugit de viaţa lor, de bucuriile sau necazurile lor, de unele probleme ale lor pe care nu le puteau rezolva singuri, ci numai ajutaţi de noi, atunci care fapte le vom prezenta drept criterii ale judecăţii noastre în faţa Dreptului Judecător, prin care revine viaţa de comuniune şi iubire cu Persoanele Sfintei Treimi? Prin atenţia, prin sfatul, prin învăţătura, prin pilda ce o dăm altuia, prin colaborarea şi cooperarea cu el, ajutăm să se actualizeze potenţele spirituale aşezate în el şi în noi. Căci, pe Mântuitorul Hristos nu-L întâlnim numai în fiinţa noastră, ci şi în cea a semenilor, toţi fiind creaţi după chipul şi asemănarea lui Dumnezeu, fraţi între noi şi fiii Aceluiaşi Părinte ceresc. Activitatea omului duhovnicesc trebuie să se îndrepte neapărat şi spre semenii săi şi trebuie să se concretizeze în faptele bune care, repetate, devin virtuţi şi care-i pun în acţiune toată fiinţa sa psihofizică, desăvârşind-o. Atingerea desăvârşirii nu exclude nici un fel de muncă, de activitate, dar cere prin fiecare să se urmărească dobândirea virtuţilor, nu scopul în sine al muncii. Omul duhovnicesc mai participă la viaţa lumii şi a semenilor chiar şi atunci când ajunge pe culmile trăirii duhovniceşti, prin faptul că el devine pildă de virtute demnă de urmat. Avem astfel cazul sfinţilor care îndeamnă, prin viaţa lor de virtute, să le urmăm întru totul viaţa curată, pentru a ajunge şi noi la fel cu ei, sfinţindu-ne atât trupurile cât şi sufletele. Mai mult, Sfinţii Bisericii Ortodoxe, indiferent de perioada în care au trăit, au arătat prin fapte concrete că ţin întotdeauna legătura cu semenii lor. Avem exemplul acelor anaboreţi sau sihaştrii care, din când în când, veneau în comunitatea semenilor pentru a le împărtăşi din bogatele lor experienţe duhovniceşti, a se spovedi la duhovnicul lor, a se împărtăşi împreună cu ceilalţi, a participa împreună la slujbele bisericeşti, îndeosebi la Sfânta Liturghie, a da sfaturi, a dojeni, a face fapte de milostenie etc. Şi în Pateric aflăm numeroase exemple de mari trăitori care nu dispreţuiau lumea, ci se străduiau să o mântuiască, atât cât le stătea în putinţă. De aceea, ei considerau că este nevoie să cunoşti limbajul lumii, ca să-i vezi nevoile şi totodată să te poţi exprima, să poţi fi înţeles şi astfel să realizezi ceva pentru mântuirea ei. Deci spiritualitatea creştină, pentru cei ce doresc să ajungă la desăvârşire, nu le exclude colaborarea cu semenii în acest proces îndelungat, colaborare care se caracterizează în acte de slujire, specifice de la caz la caz, în funcţie de necesităţile spirituale sau materiale ale semenilor. Aşa vom fi toţi in Dumnezeu şi vom vedea toate in Dumnezeu, sau Dumnezeu va fi in toate şi-L vom vedea în toate, fiind tot atât de reală prezenţa unitară a lui Dumnezeu in toate, pe cât de reale şi de necontopite In Dumnezeu vor rămâne "toate" făpturile adunate in El. CONCLUZII Întregul ansamblu de eforturi ascetice continue ale omului credincios, pentru curăţirea de păcate şi desăvârşirea prin virtuţi, spre trăirea cu Dumnezeu Cel în Treime, îl exprimă termenul de „SPIRITUALITATE”, de viaţă duhovnicească sau de viaţă în Hristos” şi nicidecum termenul de „mistică”, termen care astăzi nu redă fidel adevăratul sens al trăirii creştine în Hristos, mai ales că este asociat uneori, în exprimări cu caracter peiorativ, reducând aria autenticei spiritualităţi. Baza invăţăturii şi spiritualităţii creştine ortodoxe este Sfânta Treime, ea având ca ţintă îndumnezeirea omului credincios şi unirea lui cu Dumnezeu, fără confundarea în El, într-un dialog al iubirii. Lucrarea mântuitoare a Sfintei Treimi prin Hristos asupra noastră în Biserică are ca scop desăvârşirea noastră în Hristos, până la statura deplinătăţii Sale, după ce am parcurs, prin eforturi ascetice continui, întregul drum al purificării de patimi, prin dobândirea virtuţilor. Ca existenţă desă-vârşită, Sfânta Treime este binele desăvârşit. Ca existenţă plenară, identică cu binele desăvârşit, trăit de Tatăl ca veşnică dăruire de Sine şi de Fiul ca veşnică primire fericită a Tatălui, având fiecare par-ticipant la bucuria unuia de altul, pe Duhul Sfânt, Sfânta Treime, umple de sens întreaga existenţă. Dumnezeu, ca suprema existenţă, ca binele desăvârşit, pune pecetea binelui şi pe existenţa noastră, într-un dialog conştient, care are la bază iubirea. În spiritualitatea ortodoxă omul, deci creat din nimic, se poate împărtăşi de unica şi infinita existenţă prin sine a lui Dumnezeu, crescând în desăvârşirea ei infinită. Nu este din fiinţa lui Dumnezeu, dar nici nu se confundă cu Fiinţa Lui, îmbogăţindu-se etern, la infinit, din ea. În spiritualitatea creştină ortodoxă persoana umană rămâne cu firea sa dumnezeiască, adică un „Dumnezeu după har”, nu după natură, deci nu se face un alt izvor al energiilor dumnezeieşti, ci doar un mediu care le reflectă. Ortodoxia nu a introdus în interiorul său, nici n-a lăsat să pătrundă în elementele credinţei sale invenţiile mărunte şi complicate ale unor teologi stăpâniţi de sofisme intelectuale şi nu de focul lăuntric al relaţiei dialogice speciale dintre om şi Dumnezeu. Ortodoxia nu a amestecat arabescurile neesenţiale ale minţii umane în esenţa simplă, tainică şi permanent trăită a datelor fundamentale ale misterului mântuirii. Spiritualitatea autentică şi ziditoare se manifestă în spaţiul vast al Bisericii, înţeleasă ca Trup tainic al Mântuitorului Hristos. Biserica autentică, izvorâtoare şi păstrătoare a spiritualităţii autentice este o cincizecime continuă, deci tot ceea ce aduce nou în lume Cincizecimea. Biserica adevărată păstrează întotdeauna tezaurul revelat, bogat în spiritualitate şi mijloacele de împărtăşire, având siguranţa Cuvântului întrupat (In.14,6) şi de aceea ea nu concurează niciodată cu ideologiile sau curentele de gândire ale societăţii. Rolul fundamental revine preotului ortodox care trebuie să fie conştient de faptul că prin tot ceea ce face apără unitatea Bisericii şi spiritualitatea sa autentică. Spiritualitatea creştină ortodoxă este viaţa lui Hristos, Cel care a învins moartea noastră prin moartea Lui pe Cruce, în care a fost lucrătoare suprema-I iubire a Lui ca Om faţă de Tatăl, suprema iubire a Lui ca Dumnezeu, făcut om pentru noi. În spiritualitatea ortodoxă, persoana umană nu se poate dezvolta cu adevărat conform „chipului şi asemănării” în relaţia dialogică, specială, cu Dumnezeu şi cu semenii, decât prin fapta iubirii si slujirii spirituale, a cărei pecete a fost pusă de Dumnezeu la creaţie. Această responsabilitate îl face pe Dumnezeu transparent omului. Prin ea se simte omul legat de Dumnezeu, ca far suprem. În conştiinţa responsabilităţii sale omul are un nou element al conştiinţei de sine. Ea îl ajută la accentuarea conştiinţei sale de sine. Ea cere fiinţei sale să se împlinească tot mai mult ca om. În spiritualitatea ortodoxă cel ce crede în Hristos trebuie să-şi concretizeze credinţa prin fapte bune, adică să-şi folosească libertatea spre realizarea binelui, ajutat de harul lui Dumnezeu, manifestat în lume prin energiile dumnezeieşti necreate. Aceste fapte trebuie să-L aibă în vedere pe Mântuitorul Hristos, pe care-L vedem în chipurile tuturor semenilor noştri. Fie trebuie să izvorască din iubirea noastră jertfelnică, luând ca model iubirea jertfelnică a lui Hristos. Ele devin concret fapte de slujire a semenilor noştri, de aproape sau de departe care compun societatea umană şi pentru care suntem responsabili în mod personal. Spiritualitatea ortodoxă urmăreşte şi exprimă desăvârşirea credinciosului în Hristos, ca mădular al Trupului Său tainic, Biserica. Şi întrucât desăvârşirea nu se poate dobândi în Hristos decât prin participarea la viaţa Lui dinino-umană, ţinta spiritualităţii ortodoxe, mântuirea şi desăvârşirea credinciosului se realizează numai prin unirea lui cu Hristos şi dăltuirea chipului lui Hristos în el. Spiritualitatea ortodoxă este o permeabilitate şi o transparenţă a omului faţă de Hristos şi o transparenţă a lui Hristos însuşi faţă de acesta. Aceasta înseamnă că spiritualitatea ortodoxă prezintă procesul înaintării creştinului pe drumul desăvârşirii în Hristos, prin curăţirea continuă de patimi şi dobândirea virtuţilor, anume un proces sau un urcuş continuu cu trepte cărora le corespund diferite virtuţi care culminează cu iubire. Pe orizontală spiritualitatea ortodoxă se manifestă progresiv, în deschidere şi disponibilitate a credinciosului spre semeni, spre lume şi spre valorile morale şi cultural-spirituale perene, credinciosul primind putere spre această deschidere tot din relaţia şi comuniunea lui cu Hristos. Viaţa umană este darul lui Dumnezeu Unul Întreit (Fac. 2,7; Iov. 10,12; I Cor. 15,45) de la crearea după chipul şi asemănarea Sa, (Fac. 1,26-27) pentru a se împărtăşi de alte daruri dumnezeieşti şi de aceea trebuie să aibă în firea sa ceva înrudit cu Acela de Care ţine. Ea se manifestă sub două aspecte: fizic şi spiritual, fiind astfel valoarea supremă a omului pe pământ, suport al tuturor valorilor care o exprimă şi o impun în fruntea acestora. Toate valorile şi mai presus de orice viaţă umană, sub îndoitul ei aspect fizic şi spiritual, cu toate posibilităţile şi realizările ei, sunt încredinţate omului spre păstrare, fructificare şi progres continuu, căci persoana umană este singura făptură a lui Dumnezeu purtătoare de valori, capabilă, în existenţa pământească, de continua depăşire de sine, spre o ţintă finală. Persoana umană, ca purtătoare şi de valori morale, trebuie să le cultive în comunitatea bazată pe iubire, pentru obţinerea vieţii veşnice, deci a mântuirii, a desăvârşirii, a sfinţirii sau a îndumnezeirii. Vorbind despre spiritualitate ne referim la un fapt deosebit de însemnat, nu la o simplă dimensiune a vieţii creştine, la un compartiment mai deosebit al ei, ci la esenţa ei însăşi. De la început trebuie să spunem că spiritualitatea nu poate fi înţeleasă decât ca viaţă. Prin cuvântul spiritualitate definim viaţa creştină îndumnezeită. Originea acestei vieţi este „darul Sfântului Duh” despre care ne vorbeşte Apostolul Petru în prima sa cuvântare de la Cincizecime (F.A. 2,38). De fapt, expresia Sf. Apostol nu face altceva decât să confirme împlinirea unei profeţii a Mântuitorului însuşi: „În ziua aceea veţi cunoaşte că … voi sunteţi în Mine şi Eu în voi”. (In. 14,20) Realismul spiritualităţii creştine e pus în lumină, în Biserica Ortodoxă, de două caractere esenţiale ale vieţii duhovniceşti. Unul din aceste caractere priveşte spiritualitatea ca tradiţie apostolică, care se continuă în istorie, prin mijlocirea tradiţiei patristice, până în zilele noastre, tocmai pentru că nu este înţeleasă ca simplă doctrină, ci ca viaţă, ca întrupare, prin urmare o serie de fapte. BIBLIOGRA FIE 1. – ***Biblia sau Sfânta Scriptură, Ed. Institutului Biblic şi de misiune al B.O.R. Bucureşti, 1988 2. – ***Teologia morală ortodoxă, vol. III, Spiritualitatea Ortodoxă, Bucureşti, 1981 3. – ***Teologia dogmatică ortodoxă, 3 vol. Buc. 1978 4. – Anbert, Jean-Marie, Vivre en chretien an XX-a sicle, Editions Salvator, Mulhouse, Tome I-er, „Le sel de la terre”, 1976 5. – Branişte, Pr. Prof. Ene, Liturgica specială, Buc. 1985 6. – Cabasila, Nicolae, Despre viaţă în Hristos, trad. De Pr. Prof. Teodor Bodogoe, Sibiu, 1946 7. – Evadrie Ponticul, Filocalia. Capete despre deosebirea gândurilor X, Rom. Vol. I 8. – Evdochimov, Paul, Les âges de la vie spirituelle. Des Péres du desert à nos jours, Debusi de Brower, Paris, 1964 9. – Galeriu Pr. Prof. Dr. Const., Jertfă şi răscumpărare,teză de doctorat, Bucureşti, 1973 10. – Idem, Mărturisirea dreptei credinţe prin Sfânta Litrughie, în „Ortodoxia”, an XXXII (1981), nr. 1 11. –Ică, – Pr. Prof. Dr. Dr. Ioan, Curs de teologie dogmatică şi simbolică, partea I, mss.dact., Sibiu 1987 12. – Hansherr, J. Les Orientaux connaissent – ils les „nuits” de Saint Jean de la Croix? „orientalia Christiana Analecta”, vol. 12, nr. 1/1946 13. – Loscky, Vladimir, Essai sur la théologie mystigue de l'Eglise de l'Orient, Aubier, Paris, 1944, 14. – Matta – El – Meskin, La Pentecôte, în „Irénikon”, Tome L (1977), nr.1 15. – Moldovan, – Pr. Prof. Dr. Ilie, Spiritualitate şi responsabilitate în viaţa creştină, în „Studii Teologice”, an XXXVII (1985), nr. 1-2 16. – Idem, Sfânta Liturghie ca Icoană a Împărăţiei lui Dumnezeu şi însemnătatea ei în viaţa religios-morală a creştinului ortodox, în „Ortodoxia” nr. 1/1982 17. – Idem, Conştiinţa misionară a preotului şi cea de enoriaş a credincioşilor în viaţa liturgică a parohiei, „Îndrumător pastoral-misionar”, Rm. Vâlcea, 1987 18. – Pavel, Dr. Constantin, Probleme de morale chrétienne dans les preocupations des théologiens orthodoxes ronmains, Bucureşti 1974 19. – Idem, Preotul – pilduitor şi îndrumător al vieţii morale a credincioşilor, în „B.O.R.”, nr. 7-8/1978 20. – Plămădeală, Mitrop. Ardealului Antonie, Tradiţie şi libertate în spiritualitatea ortodoxă, Sibiu, 1983 21. – Radu, Pr. Prof. dr. Dumitru, Caracterul ecleziologic al Sfintei Taine şi probleme’a intercomuniunii, teză de doctorat, Bucureşti, 1978 22. – Idem, Valoarea vieţii umane şi apărarea ei, în „Studii Teologice nr. 7-8/1983 23. – Idem, Trăirea creştină, în „I.B.M.P.” nr. 4, ed. Episcopiei Râmnicului şi Argeşului, Rm. Vâlcea, 1987 24. – Idem, Îndreptarea şi îndumnezeirea omului în Hristos, în „Ortodoxia” an XL (1988), nr. 2 25. – Idem, Dumnezeu Creatorul, în „Îndrumări misionare” Ed. Inst. Biblic şi de misiune, Bucureşti, 1986 26. – Idem, Învăţătura ortodoxă despre Dumnezeu, în „Îndrumări misionare”. 27. - Idem, Aspectul comunitar – sobornicesc al mântuirii, în „Ortodoxie”, nr. 1/1976 28. – Idem, Sfânta Treime, în „Îndrumări misionare” 29. – Idem, Iisus Hristos Mântuitorul lumii, în „Îndrumări misionare” 30. – Idem, Mântuirea – a doua creaţie, în „Ortodoxia” an XL (1986), nr. 2 31. – Idem, Hristologia Sf. Maxim Mârturisitorul, în „Ortodoxia”, an XL (1988) nr. 3 32. – Idem, Mântuirea obiectivă sau Răscumpărarea, în „Îndrumări misionare”. 33. – Idem, Învăţătura despre Biserică, în „Îndrumări misionare” 34. – Idem, Sf. Scriptură şi Sf. Tradiţie – căi de transmitere şi de păstrare a revelaţiei divine supranaturale. Importanţa Sf. Tradiţii în viaţa Bisericii, mss, Buc. 1985 35. – Idem, Importanţa harică a slujbelor cultului ortodox, în „Îndrumări misionare”. 36. – Stoina, Drd. Prof. Liviu, Cunoaşterea lui Dumnezeu după învăţătura Sf. Maxim Mărturisitorul, în „Ortodoxia”, an XL (1988) nr.1 37. – Sf. Maxim Mărturisitorul, Anbigua, trad. de – Pr. Prof. Dr. Dumitru Stăniloae, Bucureşti, 1983 38. – Idem, Răspunsuri către Tolasie, 60, P.G. 90, col. 621 AB 39. – Idem, Exposito in Orat.Dominic.P.G.90, col. 977 40. – Idem, A patra sută a capetelor despre dragoste 55, în „Fil.rom.” vol. II 41. – Idem, Cuvânt ascetic, în „Filocalia.rom.” vol. II 42. – Idem, Quaest ad. Tholas. G.40, P.G.90, col.397 B 43. – Idem, Capete guastice II, 73, în „Filocalia.rom.” vol. II 44. – Sf. Nil Ascetul, Filoc.rom.vol.I Sibiu 1946 45. – Sf.Simeon Noul Teolog, Cuvântul 55, Ed.Siros, 1986 46. – Sf. Irineu, Adversus Haereres, V, în P.G.7, col. 1120 47. – Sf. Chiril al Alexandriei, Explicarea Evangheliei Sf. Ioan, cartea a V-a, Cap. VIII, 35 48. – Stăniloae, – Pr. Prof. Dr. Dumitru, La dinamique du monde dans l'Eglise, în „Procés verbaux du Denxieme Congrés de Théologie Ortodoxe a Athines, 1976 49. – Idem, La Théologie de Saint Gregorie Palamas, dans l'actualité oecumenique, în „R.O.C.”, New, XVIII-a anné, nr. 1 50. – Idem, Viaţa şi învăţătura Sf. Grigore Palama, Sibiu, 1938 51. – Idem, Comunitate prin iubire, „Ortodoxie”, nr. 1/1963 52. – Idem, Sfânta Treime – Creatoarea, mântuirea şi ţinta veşnică a tuturor credincioşilor, în „Ortodoxia”, an XXXVIII (1986), nr. 2 53. – Idem, Câteva trăsături caracteristice ale Ortodoxiei, în „M.O.”, nr. 5-8/1970 54. – Idem, Condiţiile mântuirii, în „S.T.”, nr. 5-6/1951 55. – Idem, Spiritualitate şi comuniune şi Liturghia ortodoxă, Craiova 1986 56. – Idem, Taina Euharistiei, izvor de viaţă spirituală în Ortodoxie, în „Ortodoxia”, nr. 3-4/1979 57. – Idem, Cultul Bisericii Ortodoxe, mediu al lucrărilor Sf. Duh asupra credincioşilor, „Ortodoxia” nr. 1/1981 58. – Idem, Sfânta Treime, structura supremei iubiri, în „Studii Teologice”, nr. 5-6/1970 59. – Idem, Relaţiile treimice în viaţa Bisericii, în „Ortodoxia” nr. 4-1964 60. – Idem, Ascetica si Mistica Bisericii Ortodoxe, Edit.IMB al BOR, Bucuresti, 2002. CUPRINS INTRODUCERE 5 CAP.I. SPIRITUALITATEA ORTODOXĂ COMPONENTĂ A VIEŢII CREŞTINE I.1.-Desavarsirea credinciosului in Hristos si prin Hristos 12 I.2 - Spiritualitatea ca viată crestina si autentica 16 CAP. II. TEMEIURILE DOCTRINARE ALE SPIRITUALITĂŢII ORTODOXE. II. 1. - Sfânta Treime – bază a spiritualitătii crestine 20 II. 2. - Iisus Hristos, temeiul si sursa de putere a comuniunii omului cu Dumnezeu 23 CAP. III. ECLEZIALITATEA ŞI DINAMISMUL SPIRITUALITĂŢII CREŞTINE III. 1. - Aspectul comunitar-eclesial al spiritualitatii 34 III.2. - Faptele bune si virtutile, expresii concrete ale dinamisului spiritualitătii crestine 36 CAP. IV. SFINTIREA SI INDUMNEZEIREA OMULUI IV. 1. Mantuirea omului 41 IV. 2. Sfintirea si desavarsirea 44 IV. 3. Indumnezeirea omului 48 CAP.V. URCUSUL DUHOVNICESC SI IMPLICATIILE ACESTUIA_51 V. 1. Asceza: purificarea de patimi si crestere in virtuti 52 V. 2. Contemplarea lui Dumnezeu in fapturile sale 55 V. 3. Unirea mistica a omului cu Dumnezeu in iubire si har 58 CAP.VI. TRĂIREA DUHOVNICEASCA SI PARTICIPAREA OMULUI LA VIATA SEMENILOR 65 CONCLUZII 69 BIBLIOGRAFIE 74 CUPRINS 78 